Rekonstruisati ili ne rekonstruisati termoelektranu Pljevlja - pitanje je sad\nSudbina Termoelektrane Pljevlja, koja sa snagom od 225 MW obezbeđuje 40 odsto proizvodnje električne energije Crne Gore, i dalje je neizvesna. Sve ono što se dešava u vezi sa njom može se svesti na pitanje: da li se isplati investirati u elektranu na ugalj u vremenu dekarbonizacije, i moglo bi biti pokazna vežba onoga što će se dešavati sa elektranama na ugalj u regionu. TE Pljevlja je u ovu situaciju došla jer je prva od četiri termoelektrane u BiH, Crnoj Gori i Srbiji iskoristila limit od 20.000 radnih sati u opt-out režimu.\nČlanice Energetske zajednice prihvatile su opt-out mehanizam kao način da ispune obavezu primene EU Direktive o velikim ložištima, čiji je cilj smanjenje zagađenja vazduha i smanjenje emisija gasova sa efektom staklene bašte. Mehanizam nudi dodatno vreme vlasnicima termoelektrana da ih modernizuju u skladu sa EU standardima ili da se pripreme za njihovo gašenje.\nAko po iskorišćenju 20.000 radnih sati elektrana nije modernizovana da ispoštuje standarde za emisije iz Direktive, onda mora da bude zatvorena.\nTE Pljevlja je iskoristila limit, a Elektroprivreda Crne Gore (EPCG) je potpisala ugovor o ekološkoj rekonstrukciji, kako bi ispoštovala EU Direktivu i nastavila rad. Ali, ni posle 15 meseci od potpisivanja ugovora radovi nisu krenuli, što se može delimično opravdati pandemijom COVID-19. U međuvremenu, promenila se Vlada Crne Gore i pojavile su se dileme da li se uopšte isplati sprovesti modernizaciju, s obzirom da je prestanak korišćenja uglja najavljen za 2030. godinu. Vlasnik TE Pljevlja, EPCG, ponavlja da je cena nesprovođenja rekonstrukcije velika – za deset godina čak milijardu evra.\nZašto ekološka rekonstrukcija kasni?\nAkcija za socijalnu pravdu (ASP) je saopštila da je dobila odgovor od EPCG, na osnovu Zakona o slobodnom pristupu informacijama, iz kojeg je zaključila da 15 meseci od zaključenja ugovora za ekološku rekonstrukciju TE Pljevlja nisu započeli radovi.\nASP je naveo da izabrani konzorcijum, kojeg predvodi Donfang Electric International Corporation iz Kine, traži dodatnih 15 miliona da obavi posao, koji, ukoliko bude realizovan, može biti uzaludan jer su zvaničnici Vlade Crne Gore nedavno izjavili da bi TE mogla raditi samo do 2030.\nPerunović: da li se isplati ekološka rekosntrucija?\nASP podseća da se u ovakvu situaciju došlo jer je energetska politika iz prethodnih godina zagovarala gradnju drugog boloka u TE Pljevlja, umesto da se okrene obnovljivim izvorima energije. Ova nevladina organizacije pozvala je da nadležni što pre definišu pravne i ekonomske alternative za građane Pljevlja, u sklopu pravedne tranzicije.\nDileme u Vladi Crne gore su očigledne, i to je nedavno potvrdio Marko Perunović, državni sekretar u Ministarstvu kapitalnih investicija.\nOn je izjavio da je Vlada u fazi traženja rešenja koje mora da obuhvati ekološku rekonstrukciju koja će koštati otprilike 15 miliona evra više od projektovanih 54 miliona. Pitanje je šta raditi posle toga, odnosno koliko će biti isplativo da radimo tu rekonstrukciju, istakao je Perunović.\nEPCG: ekološka rekonstrukcija se isplati\nEkološka rekonstrukcija, kako su rekli, je preduslov daljeg rada TE Pljevlja u pogledu zadovoljenja ekoloških standarda, propisanih nacionalnom i evropskom regulativom, pre svega EU Direktivom o velikim ložištima, EU Direktivom o industrijskim emisijama, i nacionalnim Zakonom o industrijskim emisijama.\nU slučaju odustajanja od ekološke rekonstrukcije neminovno bi došlo do gašenja TE Pljevlja, konstatuje EPCG.\nČak i da je period gašenja TE Pljevlja 2030 ekološka rekonstrukcija se isplati\nPotencijalni radovi u iznosu od 15 miliona evra, kak navodi EPCG, nisu povezani sa članicama konzorcijuma firmama BB Solar i Bemax, već se radi o stručno specijalističkim radovima na rekonstrukciji kotlovskog postrojenja za koje se očekuje da budu izvedeni od strane renomiranog međunarodnog izvođača.\nObustavljanje rada TE na 12 meseci proizvelo bi trošak od 158 miliona evra (109 miliona za uvoz električne energije i 49 miliona za fiksne troškove TE), a obustavljanje rada na 18 meseci 234 miliona evra (160 miliona za uvoz električne energije i 74 miliona za fiksne troškove TEP-a). Dakle, radi se o iznosima koji, čak i na kraći rok, višestruko premašuju troškove ekološke rekonstrukcije. Ukoliko bi se govorilo o dužem periodu, troškovi bi, samo za 10 godina, premašivali milijardu evra. Iz ovoga je jasno kakav bi problem – energetski, ekonomski i socijalni – imala Crna Gora u slučaju brzog gašenja TE Pljevlja ili odustajanja od ekološke rekonstrukcije tog postrojenja, saopštila je EPCG.\nKompanija tvrdi da, čak i da je period gašenja TE Pljevlja 2030, iako je stav EPCG da bi to trebalo da se desi u periodu od 2035. do 2040, projekat ekološke rekonstrukcije je isplativ.\nDa crnogorska vlada razmišlja o alternativama potvrdila je i nedavna izjava premijera Zdravka Krivokapića, koji je rekao da je opcija i izgradnja elektrane na gas u blizini Bara.\nNebojša Medojević, predsednik Pokreta za promjene (PzP), redovno se oglašava o temi TE Pljevlja. Pre nekoliko dana je izjavio da bi EPCG trebalo da odmah raskine ugovor o ekološkoj rekonstrukciji, pre svega jer izvođači radova nisu ispoštovali rokove, a i završetak ne bi značio dostizanje predviđenih standarda, i pristupi alternativnim rešenjima koja će biti održiva i ekonomski i energetski efikasna.\nUz takse koje se moraju platiti na ugalj proizvodnja energije iz lignita se ne isplati\nOn savetuje da se za radnike TE Pljevlja pripremi kvalitetan socijalni program sa dobrim otpremninama, alternativama za zapošljavanje ili mali biznis. Za razvoj Pljevalja je potrebno razraditi energetske alternative kao što su elektrana na biomasu, manje hidroelektrane, proizvodnje hrane, izgradnje ekološke cementare van grada.\nMedojević je istakao da je sa svim opterećenjima, koje će morati da se plaćaju na ugalj, proizvodnja električne energije na lignit jednostavno neisplativa.\nTagovi: energetska tranzicija, EPCG, TE Pljevlja\nPočetna » Vesti » Električna energija » Rekonstruisati ili ne rekonstruisati termoelektranu Pljevlja – pitanje je sad


VojvodinaCafe - Rekorder na Danima piva u Zrenjaninu\nRekorder na Danima piva u Zrenjaninu\nVest objavljena: 01.09.2014 07:19\nZavršeni su 29. Dani piva u Zrenjaninu, a detalji petodnevne manifestacije koju je posetilo oko 250.000 ljudi, prepričavaju se i sada. Na društvenim mrežema zabeleženo je niz fotografija kojima su Zrenjaninci prikazali pozitivnu atmosferu i zabavu koje je ove godine bilo na pretek, za svaki uzrast. Organizatori su zadovoljni učinkom, i kažu da je manifestacija protekla u najboljem redu.\nPretposlednje večeri manifestacije održano je i finalno “Dunđerski” takmičenje u brzom ispijanju piva. Najbrži pivopija je Martin Kajtazi iz Novog Sada koji je litar piva ispio za 4 sekunde i 9 stotinki i tako oborio sopstveni rekord, kao i rekord Dana piva. On je osvojio nagradu od 40.000 dinara, a drugoplasirani Oliver Čilag rezultatom od 7.15 osvojio je 5000 dinara. Martina Trajković iz Leskovca bila je za nijansu bolja od drugoplasirane ispivši pola litre piva za 3,47 čime je osvojila nagradu od 40.000 dinara, dok je Stojanki Trivunović iz Melenaca rezultat od 3,53 doneo drugo mesto i nagradu od 5000 dinara.


Uslovi korišćenja - Incredible Destinations Events\nUslovi korišćenjaPoslednje ažurirano: 21.9.2021.\nHvala što ste posetili zvaničnu internet prezentaciju projekta Incredible Destinations Events. Vaš pristup, kao i korišćenje Incredible Destinations Events internet prezentacije (u daljem tekstu: Sajt) podleže uslovima korišćenja i važećim zakonskim propisima koji uređuju ovu oblast.\nInformacije koje Fondacija EXIT (adresa: Kisačka 5, 21000 Novi Sad, Srbija; email: answerme@exitfest.org) objavljuje na ovoj Internet prezentaciji smatraju se tačnima i pouzdanima u vreme njihovog unošenja. Fondacija EXIT može u svakom trenutku, bez prethodne najave ažurirati postojeće ili dodati nove informacije na ovoj Internet prezentaciji.


Nova žrtva koronavirusa u srpskim sredinama\nPacijent iz Prilužja preminuo je od posledica koronavirusa, saopštio je Krizni štab Kosovske Mitrovice. Time je broj smrtnih slučajeva u srpskim sredinama na Kosovu porastao na 109. Potvrđena su i 33 nova slučaja.\nU srpskim sredinama na Kosovu, prema zvaničnim podacima, virusom je zaraženo 608 pacijenata. U poslednja 24 sata registrovana su 33 slučaja: Kosovska Mitrovica (15), Zvečan (8), Leposavić (6), Zubin Potok (2), Gračanica (1) i Prilužje (1).\nKako se navodi u saopštenju Kriznog štaba, iz izolacije izašlo 36 lica.\nOd početka epidemije testirano je ukupno 15.335 lica, od kojih je kod 4.515 osoba potvrđeno prisustvo koronavirusa.\n21.04.2021 Recitacijom protiv nasilja nad Lukom (274)\n21.04.2021 “Mediji da se više bave istinom, činjenicama i suštinom” (177)


DANILOVIĆ: Policija će prepoznati rizike na Cetinju, neće biti ni rata ni vanrednog stanja – Portal Luca\nDANILOVIĆ: Policija će prepoznati rizike na Cetinju, neće biti ni rata ni vanrednog stanja\nKoliko god se najavljivale tenzije u nedjelju na Cetinju, siguran sam da će policija znati da prepozna rizik, poručio je lider Ujedinjene Crne Gore Goran Danilović za Gradski radio.\nOn je, komentarišući izjavu ministra unutrašnjih poslova Sergeja Sekulovića da ne može garantovati bezbjednost građanima i novinarima, ocijenio da 5. septembra u Prijestonici neće biti ni rata, niti vanrednog stanja.\nDanilović smatra i da je nemoguće garantovati bezbjednost onome ko je spreman da druge podvrgne riziku.\n– Na skupu bi trebalo da bude pravno ili fizičko lice odgovorno za red i koje bi trebalo da vodi redarsku službu. Ništa od toga ne postoji, već organizatori pitaju policiju da li je spremna da im garantuje bezbjednost – istakao je Danilović, bivši ministar unutrašnjih poslova u Vladi izbornog povjerenja.\nKaže i da je problematično što će predsjednik države Milo Đukanović i poslanici opozicije biti na skupu koji, kako tvrde u Vladi, nije prijavljen nadležnim organima.\n– Pitam predsjednika šta će uraditi da skup protekne bezbjedno. Nevjerovatno je da Đukanović, kao štićena ličnost, očekuje da mu bude garantovana sigurnost, dok je na neprijavljenom skupu – poručio je Danilović.\nEvropaprije 19 minuta


Željko Mitrović okružen učesnicima rijalitija Zadruga (Foto: Screenshot, Zadruga)\nČinjenice koje na to ukazuju su sledeće:\n– Danima je najavljivano da Zoran Marjanović ulazi u rijaliti Zadruga na televiziji Pink da dokaže da je nevin iako je reč o čoveku koji je pod istragom.\n– Preko tabloida su već tada plasirana nezvanična saznanja da će Marjanović biti uhapšen u rijalitiju. Ovakvu tvrdnju iznosi i uživo, na nacionalnoj frekvenciji televizije Happy, njen urednik Milomir Marić.\n– Usledila je zloupotreba Marjanovićevog deteta, petogodišnje devojčice koja je dovedena u rijaliti program da poseti oca.\n– Marjanović izlazi iz rijalitija jer je socijalna služba, navodno, pretila da će mu biti oduzeto dete.\n– Odmah po izlasku iz rijalitija, Marjanovića hapsi policija s obrazloženjem da su pronađeni “krunski dokazi”.\n– Informer, koji redovno objavljuje informacije plasirane iz policije, piše da je u pitanju DNK muža ubijene pevačice, pronađen na njenoj odeći pre godinu dana, a koje je tužilaštvo tek sada prihvatilo kao osnov za određivanje pritvora.\n– Isti list objavljuje nezvanična saznanja da su se policija i televizija Pink dogovorili da bude “izbegnut skandal uživo” tako što će izmisliti priču o tome da je socijalna služba pretila Marjanoviću oduzimanjem deteta.\n– Televizija Pink od sinoć maksimalno medijski eksploatiše hapšenje Marjanovića.\nNa sve ovo nadovezuje se i predsednik države Aleksandar Vučić koji je komentarom na rijaliti hapšenje praktično izrekao i presudu:\n“Takvi monstrumi zaslužju najveću kaznu. Kad neko majci svoga detata probije lobanju toliko puta… Podržaću predlog zakona kojim bi kazne za ovakvo nasilje bile još oštrije nego što su danas”, rekao je Vučić.\nMinistar policije Nebojša Stefanović je gostujući baš na Pinku poručio da treba pustiti policiju da radi svoj posao. Upravo zato se opravdano postavlja pitanje kako je moguće policiju zloupotrebiti na ovakav način?\nUkoliko je tačno da postoji ključni dokaz na osnovu kojeg je muž pevačice uhapšen, pitanje je od kada postoji takav dokaz? Ako je postojao i pre početka rijaliti programa Zadruga zašto je dozvoljeno da osumnjičeni bude učesnik u rijaliti programu televizije sa naconalnom frekvencijom? Zatim, da li je policija, u dogovoru sa rukovodstvom Pinka, izmislila priču o centru za socijalni rad kako bi Marjanovićna napustio rijaliti jer će mu navodno biti oduzeto dete? Ako medijski napisi o ovome nisu tačni, zašto se nadležni Centar za socijani rad nije oglasio i negirao navode? Neka od ovih pitanja novinari su postavili ministru Stefanoviću koji je kratko odgovorio da policija ne tempira hapšenja, već da o tome odlučuje tužilac.\nKada se sagledaju sve dostupne informacije, jedini mogući zaključak je da ovo rijaliti hapšenje supruga ubijene pevačice pokazuje da živimo u privatnoj, a ne u pravnoj državi. Medijsko iživljavanje nad ubijenom ženom, ali i nad njenim maloletnim detetom, uz pomoć državnih institucija, pokazuje da smo svi zajedno zamorčići u rijaliti prostoru koji zovemo Srbija.\nHapšenje Zorana Marjanovića Pink Rijaliti Zadruga Željko Mitrović\n← Incident na protestu Dveri i ispred RTS-a\nRijaliti hapšenje →


UŽIVO ISPRED SKUPŠTINE: Sloboda Za Uhapšene\nNešto posle 20 časova ispred Skupštine Srbije je počeo protest za zahtevom da se na slobodu puste bivši narodni poslanici Srđan Nogo i Zoran Radojičić. Pratite dešavanja uživo na „Jutjub“ kanalu „Srbin info“.\nNjih dvojica su postali politički zatvorenici u sred 21. veka, u sred jedne evropske zemlje. Dužnost svih građana, ali i ostalih političkih partija je da dignu glas protiv neviđene diktature u Srbiji u poslednjih par deceniji, ističu okupljeni.\nNogo je sa svojim kolegeom danas uhapšen i određen im je pritvor od 48 časova, a prema rečima njihovih advokata – ovo je klasični politički namešten proces u kojem tužilac otvoreno radi kao instrument režima Aleksandra Vučića.\nPrethodni tekstVUČIĆEVA DIKTATURA: Privedena zbog jednog jajeta u kesi!\nSledeći tekstMASKE SU PALE: Procureo dokument CIA o srpskim političarima!\nGRCI NA ULICAMA: Evo šta se dešavalo 1.maja


Teslaši porasli kao njihovi platani – Odbranimo Teslu\nTeslaši porasli kao njihovi platani\nAkcijom Inicijative „Odbranimo Teslu” pod nazivom „Piknik na NAŠOJ livadici”, koja je bila organizovana u subotu 22.8.2020. godine, pored samih učesnika akcije, bili su motivisani i drugi građani Pančeva.\nDatum članka 31. avgusta 2020.\nNema komentara na Teslaši porasli kao njihovi platani\nNaime, nakon samog piknika, članovima Inicijative se javio anonimni donator, koji je na račun porodice Simin uplatio pomoć za Uroša u iznosu od 1.500 eura. Donator je želeo da njegov humani gest bude anoniman jer ne želi akcenat da stavlja na sebe nego na Uroša. Nada se da će svojim postupkom motivisati i druge ljude da, shodno svojim mogućnostima, pomognu Urošu. Članovi Inicijative „Odbranimo Teslu” ne mogu da sakriju svoje oduševljenje i kažu da ovako nešto nisu očekivali, te da od sreće i ponosa rastu kao platani koji ih čuvaju i koje oni žele da sačuvaju.\nČlanovi Inicijative „Odbranimo Teslu” su se okupili sa ciljem da svoje naselje zaštite od lošeg urbanističkog plana koji predviđa njegovu dalju devastaciju, ali isto tako, žele da unaprede svoje naselje i da pomognu svojim sugrađanima, što su ovom humanitarnom akcijom i dokazali.\nOvom prilikom pozivamo sve građane Pančeva, Srbije, a i šire, da podrže našu Inicijativu i da se pridruže našoj humanitarnoj akciji. Uroš mora svakodnevno da vežba sa stručnjacima da bi mogao da hoda i govori, a mi imamo zadatak da sačuvamo NAŠE livadice na kojima će on jednog dana da trčkara.\n← Piknikom protiv betoniranja Tesle! → Peticija: Stop betoniranju naselja Tesla u Pančevu


Lukić je za Tanjug rekao da je ovo prvi put da je grupi hodačasnika tog udruženja zabranjeno da uđe na KiM i da nisu najavljivali svoje posete.\n- Ne znam da li je tendencija da nam stave do znanja da su država i da treba da nam daju odobrenje. Uvek smo dolazili u miru, nismo provocirali niti radili bilo šta uradili što bi neko mogao da nam zameri. Nismo se upuštali u političke debate, išli smo da obilazimo svetinje i ponašali smo se kao pravoslavni Srbi - rekao je Lukić.\nDodaje da je od početka godine desetak grupa vernika i hodočasnika u organizaciji ''Dobročinstva'' posetilo srpske svetinje na KiM, a grupa koja je danas zaustavljena na Jarinju trebalo je, kaže, da prisustvuje liturgiji u manastiru Draganac.\nTokom tri dana boravka na KiM hodočasnici su, kaže, trebalo da posete Pećku patrijaršiju, manastir Dečane, Svete Arhangele, Gračanicu, da posete Prizren, Gazimestan...\nNastavak PROGONA Srba sa KiM: Na Jarinju uhapšen 80. godišnji Srbin\n- Postavio bih pitanje ambasadoru SAD u Prištini, zemlje koja je uzela pravo da bude svetski zaštitnik demokratije i ljudskih prava, kako je moguće da Srbi ne mogu da odu da se mole u svojim svetinjama na KiM i da budu 'bliski' sa svojim vladarima i ktitorima manastira. Ovo je jubilarna godina u kojoj se obeležava 700 godina od upokojenja kralja Milutina i mnogi imaju potrebu da budu na KiM, da se mole i osnaže u duhu i veri + naveo je Lukić.\nDirektor Kancelarije za KiM Petar Petković izjavio je danas da je o zabrani ulaska dva autobusa sa hodočasnicima iz organizacija "Dobročinstvo" i "Srpska omladina za Kosmet'' obavestio specijalnog izaslanika EU za dijalog Beograda i Prištine Miroslava Lajčaka i da mu je preneo da je to ''čisto kršenje Sporazuma o slobodi kretanja i da je takav teror Prištine nedopustiv".


Više od 30 diplomata na predstavljanju izložbe „Kavijar“ – Krstarica\nTanjug 16. oktobra 2021. 08:34\nBEOGRAD – Više od 30 predstavnika diplomatskog kora u Srbiji sinoć je prisustvovalo predstavljanju izložbe „Kavijar“ u Galeriji Prirodnjačkog muzeja u Beogradu.\nIako nas asocira na otmenost i luksuz, kavijar je ovom izložbom približen publici kroz različite aspekte: od kulturološkog i istorijskog preko biološkog i ekonomskog, saopštili su organizatori izložbe.\nNa izložbi je ekskluzivno izložen i jedan od poslednjih primeraka morune uhvaćene u Dunavu, kao i jadranske jesetre iz reke Bojane, koje u rekama danas gotovo da nema.\nJedan deo postavke posvećen je i svetski čuvenom srpskom kladovskom kavijaru.\nSlavko Spasić, v.d. direktora Prirodnjačkog muzeja, istakao je da ova nacionalna institucija obeležava 125 godina postojanja.\n,,Na ovoj izložbi predstavljena je samo jedna priča o prirodi, koja je za nas neiscrpan izvor inspiracije. Nadamo se da će naše muzejske zbirke, koje broje preko 1,6 miliona eksponata, dobiti adekvatniji prostor stalne postavke u budućnosti“, kaže Spasić.\nRobert Čoban, predsednik kompanije Color Media Communications, koja je i jedan od organizatora ove posete, naglasio je da je zadatak medija da promovišu kulturu Srbije, zbog čega magazin Diplomacy&Commerce organizuje niz ovakvih aktivnosti.\nU svom obraćanju, Aleksandar Bocan-Harčenko, ambasador Ruske Federacije u Srbiji, podsetio je da iako Rusija nije bila prva zemlja u kojoj je kavijar počeo da se konzumira, njegova masovna proizvodnja počela je po nalogu carice Katarine Velike u 18. veku, a Rusija je brzo postala poznata po najboljem kvalitetu ovog delikatesa.\n,,Ova izložba je ljudski događaj koji nam je svima potreban u vreme COVID-a i geopolitičkih tenzija“, dodao je.\nRealizaciju izložbe Kavijar omogućilo je Ministarstvo kulture i informisanja Republike Srbije.\nIzložba će biti otvorena do 2. decembra 2021. godine, u Galeriji Prirodnjačkog muzeja u Beogradu, Mali Kalemegdan 5.


Svijet - datum: 2020-01-21 ODLAZAK JOŠ JEDNOG MINISTRA IZ VLADE\nDafne Karuane Galicije Ostavka zbog ubistva novinarke\nMinistarka Malte zadužena za ostrvo Džastin Karuana dala je ostavku nakon što se pokazalo da je njen suprug, bivši istražitelj ubistva novinarke Dafne Karuane Galicije, priznao da je bio na odmoru s jednim od glavnih optuženika za ubistvo.\nOna je navela u pismu ostavke da napušta funkciju iako joj je taj slučaj „potpuno stran”, navodi se u saopštenju izdatom iz kabineta premijera.\nOna odlazi nakon što je u nedjelju dnevni list Tajms Malte otkrio da je njen suprug Silvio Valeta otišao na fudbalsku utakmicu u Veliku Britaniju s poslovnim čovjekom Jorgenom Fenečom, optuženim za saučesništvo u ubistvu Dafne Karuane Galicije, koja se bavila istragama korupcije na najvišim nivoima vlasti u malteškoj vladi.\nDžastin Karuana je u srijedu položila zakletvu kao ministarka malteškog ostrva Gozo, drugog ostrva malteškog arhipelaga, u novoj vladi koju vodi Robert Abela.\nSuprug sad bivše ministarke bio je zamjenik šefa policije u vrijeme ubistva novinarke Dafne Karuane, ubijene u eksploziji automobila bombe 16. oktobra 2017. godine.\nU nedjelju je priznao da je putovao u Veliku Britaniju s Jorgenom Fenečom, ali tvrdi da tada nije znao da je Feneč osumnjičen u toj aferi.\nFeneč je optužen za učestvovanje u ubistvu nakon što je novembru uhapšen u pokušaju bijega iz zemlje na svojoj jahti.


Školski sport iznedrio šampione - Beogradski Portal\nŠkolski sport iznedrio šampione\nProjekat ”Školski sport” koji pod pokroviteljstvom Gradske opštine Zemun sa zemunskim školama realizuje Omladinski sportski savez Zemuna i ove godine je okupio najveći broj – 300 takmičarskih ekipa i više od 3.800 učenika – u Beogradu i Srbiji.\nU svim zastupljenim disciplinama, zemunski osnovci i srednjoškolci osvojili su zapažena mesta na turnirima.\nNa ”Malim olimpijskim igrama” od 16 zemunskih ekipa i 172 učesnika, tim učenika od prvog do trećeg razreda osnovne škole iz ”Svetozara Miletića” postao je šampion Beograda, a prvaci najbolji u Srbiji.\nU finale manifestacije ”Brzinom do zvezda” iz Zemuna se plasiralo pet škola i 80 učesnika, a prošlogodišnji pobednik Andrej Nikolić iz ”Lazara Savatića” ove sezone je bio ”bronzani” u trci na 60 metara.\nMeđu 520 učesnika takmičenja u osam atletskih disciplina organizovanih u Zemunu, učenice viših razreda OŠ ”Mihajlo Pupin” osvojile su zlato na gradskom, a nižih iz iste škole drugo mesto, kao i dečaci iz OŠ ”Svetozar Miletić”.\nIpak su sve zasenili pojedinačni uspesi: Dušan Bezbradica iz OŠ ”Mihajlo Pupin” postao je državni prvak u bacanju kugle rezultatom 10,91, Luka Tomić i Andrea Prvanović iz OŠ ”Sonja Marinković” državni šampioni u bacanju kugle i trčanju na 300 metara, i sa Damjanom Jelićem i Jelenom Milošević prvaci međuokružnog ateltskog turnira. Ljiljana Aničić, učenica OŠ ”Gornja varoš” pobedila je na međuokružnom takmičenju i osvojila srebro na državnom prvenstvu u skoku u dalj. Olga Stanković iz OŠ ”Mihajlo Pupin” najbrže je u Beogradu istrčala trku na 600 metara i ostvarila treći rezultat u Srbiji.\nOstvareni su trijumfi i u košarci: devojčice iz OŠ ”Svetozar Golubović- Mitraljeta” izborile su se za prvo mesto u Beogradu i drugo u Srbiji, devojčice iz OŠ ”Sonja Marinković” druge su u Beogradu, kao i dečaci iz OŠ ”Svetozar Miletić”, dok su učenice viših razreda iz ”Mihajla Pupina” treće u gradu.\nU basketu 3h3 dečaci iz ”Lazara Savatića” završili su turnir na trećem mestu.\nPehari i medalje nisu izostali ni u odbojci. Od 40 ekipa i 450 učesnika šampionsku titulu Beograda u Zemun su donele devojčice iz OŠ ”Majka Jugovića”, bronzu iz ”Svetozara Miletića”, dok su dečaci iz ”Branka Radičevića” i ”Mihajla Pupina” osvojili drugo i treće mesto.\nUčenici Pravno-birotehničke škole ”Dimitrije Davidović” postali su vicešampioni Beograda u futsalu.\nDžudo ekipa OŠ ”Stanko Marić” osvojila je bronzanu medalju na republičkom takmičenju, a stonoteniseri i stonoteniserke iz Ugrinovaca su prvaci Beograda i vicešampioni Srbije.\nSelena Mihajlović, učenica OŠ ”Sonja Marinković” postala je vicešampionka Srbije u šahu.\nPrema postignutim rezultatima, ovo je, uprkos teškim epidemiološkim uslovima, bila izuzetna sportska godina za zemunske osnovce i srednjoškolce, učesnike projekta Školski sport.


August 20, 2019 – Radio KFOR Srpski\nŽenski naučni kamp okuplja nacionalnosti iz regiona na Кosovu\nNewsBy Radio K4 Srpski August 20, 2019\nLetnji kamp Žene u nauci okupio je u Prištini 100 devojaka sa Кosova, Srbije, Albanije, Severne Makedonije, Crne Gore i Amerike, koje će naučiti više iz oblasti tehnologije, inženjerstva, umetnosti i dizajna i matematike. Kamp će trajati dve nedelje i organizuje ga „Milenijumska fondacija“ na Кosovu. Da bi saznao više o ovom kampu, Radio КFOR…\nSajber bezbednost kao akutni problem današnjice\nU današnje vreme kada su, praktično, svi na internetu i kada ga koriste kako za posao tako i za zabavu, postavlja se pitanje bezbednog ponašanja u takvom okruženju. Digitalna prostranstva, poput ovih stvarnih, su takođe prepuni zamki i opasnosti i neodgovornim i neopreznim ponašanjem mnogi dolaze u opasnost gubitka novca, ali i opasnije – suočavanje…\nNastup Benda Detox u Gračanici\nU okviru “Noći alternativne umetnosti u Gračanici” imaćete prilike da čujete novi stari bend DETOX iz Leposavića koji će biti predgrupa sastavu Kanda, Kodža i Nebojša iz Beograda 28 avgusta. Jedan od osnivača sastava DETOX Branislav Vasović je istakao da je Detox proizašao iz nekadađnje grupe Akustik live i da je to neka nova priča…


Republika / Ovaj materijal budućnosti je milion puta tanji od dlake, a 200 puta je jači od čelika\nnedelja, 16. 2. 2020.| 08:29\nGrafen se smatra materijalom budućnosti zbog svoje neverovatne snage i mnoštva potencijalnih načina upotrebe, a sada su istraživači iz Evrope objavili prvo uputstvo za njegovu proizvodnju. Knjigu u kojoj su opisani načini za pravljenje grafena sastavio je konzorcijum „Graphene Flagship“, koji čine predstavnici nekoliko univerziteta i kompanija.\nGrafen se sastoji od sloja atoma ugljenika koji se izdvaja iz grafita. Ovaj materijal, koji je tanji milion puta od dlake, 200 puta je jači od čelika, teži je od dijamanta i provodi elektricitet i toplotu bolje od ostalih materijala.\nFleksibilnost i elastičnost ovog materijala odlike su zbog kojih on može biti koristan u mnogim industrijama, u aeronautici, istraživanju svemira, medicini, energetskoj industriji i elektronici.\nKonzorcijum osnovan 2013. godine, jedan je od tri velika naučna projekta koja finansira Evropska unija, sa budžetom većim od milijardu evra.\nOvaj tim istraživača se nada da će uputstvo pomoći budućim proizvođačima da se bolje upoznaju sa ovim materijalom koji ima potencijal da revolucionarizuje mnoge grane industrije. U sastavljanju uputstva od 500 stranica učestvovalo je 70 istraživača, piše Euronews.\n- To je opširna knjiga koja opisuje mnoge od nekoliko najvažnijih načina za proizvodnju grafena i drugih dvodimenzionalnih materijala - kaže Mar Garsija Hernandez, koja je učestvovala u sastavljanju priručnika.\n„Graphene Flagship“ se u decembru uortačio sa velikim evropskim kompanijama, kao što su Airbus, Fiat-Chrysler Automobiles, Lufthansa Technik, Siemens, ABB i mnoge druge kako bi prototipi napravljeni od grafena bili praktično upotrebljeni u njihovim proizvodima.\nRazonoda Zanimljivosti Materijal Izdržljivost Snaga Istraživanje Istraživači Grafen\nPogledajte dobro u cipele: Broj koji nosite predviđa koliko dugo ćete živeti\nNaučnici tvrde: Preterana upotreba OVIH uređaja izaziva demenciju i depresiju


Studija, socijalna ekonomija u Crnoj Gori – Agencija za lokalnu demokratiju Nikšić\nStudija, socijalna ekonomija u Crnoj Gori\nSocijalna ekonomija se tiče velikog broja preduzeća i organizacija koji u svom poslovanju i aktivnostima teže da profit podrede uvećanju društvene koristi. Ekonomska kriza, koja je pogodila sve svjetske ekonomije bez obzira na veličinu i snagu, je pokazala da preduzeća koja funkcionišu po principu socijalne ekonomije su bila izuzetno fleksibilna na uticaj krize, a potom su i predstavljale generator oporavka deprivirane ekonomije. Socijalna ekonomija se pomjerila sa ekonomske periferije i zauzela bitno mjesto, pritom dajući značajan doprinos zapošljavanju, edukaciji, socijalnoj inkluziji i smanjenju siromaštva, stvarajući ravnotežu između ekonomskog, socijalnog i očuvanja životne sredine.\nCrnogorska ekonomija je izmorena dugim procesom tranzicije, koji je dodatno bio otežan i drugim faktorima, kao što su sankcije, izolovanost zemlje, nespretna ekonomska politika, nedostatak tržišta, a pritom je dodatno stavljena na test svjetskom ekonomskom krizom, koja je ogolila problematičan koncept neoliberalne državne ekonomije.\nU kompleksnom procesu oporavka crnogorske ekonomije, biće potrebno revidirati dosadašnji koncept neoliberalne ekonomije,a dati šansu inovativnim riješenjima kakva nudi socijana ekonomija. Prateći evropske standarde, koji favorabilno gledaju na principe socijlane ekonomije, naročito se to može primijetiti u Strategiji Evropa 2020, sigurni smo da će oni koji odlučuju uvidjeti značaj koji socijalna ekonomija može imati po crnogorsko društvo.\nU okviru projekta CRSE (Centar za razvoj socijalne ekonomije), tim Agencije za lokalnu demokratiju je izradio studiju, koja predstavlja presjek stanja u Crnoj Gori sa aspekta mogućnosti za razvoj socijalne ekonomije, analizirajući probleme sa kojima se naša zemlja susrijeće, a za čije riješavanje socijalna ekonomija može biti dobar odgovor, prepreke za razvoj socijalne ekonomije, tradiciju, i primjere dobre prakse sa preporukama za dalje korake, koji su potrebni za razvoj ove oblasti, kako od strane države tako i drugih društvenih činilaca.\nProjekat CRSE će pokušati da da doprinos razvoju socijlane ekonomije u Crnoj Gori. Projekat podrazumijeva stvaranje kancelarije, koja će predstavljati Centar za razvoj socijalne ekonomije, a koji bi pružao podršku svim aktivnostima koje svojim karakterom podsjećaju na socijalno preduzetništvo i koji će omogućiti stvaranje dobrih praksi i podršku zakonskom uređenju ove oblasti. Projektom je planirano i pokretanje dvije zanatske radionice, koje bi trebale da budu jedan od generatora dobrih praksi. Projekat se realizuje uz podršku italijanske regije Friuli Venecija Đulija, u partnerstvu sa asocijacijama kooperativa iz Italije, COSM i Interland, kao i sa NVO Šjore od mota iz Kotora.\nStudiju u pdf formatu možete preuzeti ovdje : Studija Perspektive za primjenu modela socijalne ekonomije


Tanjug 28. februara 2021. 09:17\nBEOGRAD – U Hali 3 na beogradskom Sajmu jutros je počela vakcinacija 1.000 vozača Gradskog saobraćajnog preduzeća (GSP) ruskom vakcinom „Sputnjik V“.\nVesić je naveo da je oko 700 vozača preležalo korona virus, a da je troje vozača preminulo.\n„Vozači nisu imali ni dana odmora, vozili su i tokom vanrednog stanja i svakako spadaju u kategoriju ugroženog stanovništva, tim pre što su stalno u kontaktu sa velikim brojem ljudi“, rekao je Vesić.\nOn je naveo da je u Beogradu do danas vakcinisano 272.782 ljudi, što čini 19,59 odsto ukupne punoletne populacije.\nRevakcinisano je 151.645 ljudi ili nešto više od 10 odsto punoletne populacije, što prema Vesićevim rečima znači da smo na dan- dva, najviše tri od toga da se vakciniše 20 odsto punoletnih stanovnika Beograda.\n„Prosečna starost vakcinisanih u Beogradu je 63,5 godina. Među vakcinisanima je 54 odsto žena a 46 odsto muškaraca, što pokazuje da su žene odgovornije kada je reč o vakcinaciji“ rekao je Vesić.\nJedan od vožača GSP koji se juče vakcinisao, Željko Bogosavljevic za Tanjug je rekao da nije imao dilemu da li će da se vakciniše ili ne.\n“ Za vozače je veoma bitno da se vakcinišu, zato što su u svakodnevnom kontaktu sa dosta ljudi. Stalno su izloženi kontaktima sa drugim ljudima i dobro je da se vakcinišu kako bi zaštitili sebe i svoje porodice a i ljude koji su svakodnevno u kontaktu sa njima“, kaže Bogosavljević.


MIHAJLOVIĆ: Srbija spremna da radi autoput od Beograda do Sarajeva preko Kotromana\nFoto: Fonet/Ministarstvo građevine i saobraćaja\n06.02.2018. 15:13h 06.02.2018. 15:36h\nMinistarka saobraćaja Zorana Mihajlović izjavila je danas da je Srbija spremna da radi deonicu autoputa Beograd-Sarajevo, od Požege do Kotromana u dužini od 61 kilometar i da su danas u Kotromanu predstavnici našeg i turskog ministarstva saobraćaja, kako bi zajedno pogledali tu deonicu.\nMinistarka je podsetila da je bosanska strana zainteresovana da autoput od Sarajeva do Beograda ide preko Bijeljine, ali da Srbija ne odustaje od deonice preko Kotromana.\nMinistarka Mihajlović, koja je danas boravila u Sevojnu, izjavila je i da se tunel ispod Kadinjače neće raditi ove godine.\n"Cela investicija, zajedno sa putem koji treba uraditi, koštaće prema prvim procenama više od 15 miliona evra. Prvo ćemo uraditi projektno- tehničku dokumentaciju, a nakon toga ćemo doneti dalje odluke", rekla je Mihajlovićeva.\nOna je najavila da će se raditi rekonstrukcija 37 kilometara puta od Kratove stene do Užica, novcem iz kredita Svetske banke.\n"Država Srbija zadužila se sa 400 miliona evra za rekonstrukciju 1.100 kilometara puteva na teritoriji cele Srbije. Ova deonica, koja će se raditi od Kratove stene do Užica, koštaće 862 miliona dinara. U ovoj godini biće zavšeno 80 odsto radova na svim putevima u Srbiji, a ostatak do marta naredne godine", izjavila je Mihajlovićeva.\nTokom posete Sevojnu i razgovora sa rukovodstvom grada i ove gradske opštine, ministarka je najavila da će se u narednom periodu u Sevojnu raditi rekonstrukcija pet kilometara puta i zgrade železničke stanice, graditi nadvožnjak preko magistralnog puta, značajan zbog bezbednosti dece koja idu u školu, kao i magistralni cevovod iz sredstava obezbeđenih od zajma od 50 miliona evra, koji je Vlada Srbije uzela od Evropske investicione banke.\n"Gradska opština Sevojno uradila je projektno-tehničku dokumentaciju, pa ćemo u drugoj polovini godine raspisati tender za izvođača radova na cevovodu", rekla je Mihalovićeva. Posle razgovora sa čelnicima grada i opštine ministarka Mihajlović razgovarala je i sa meštanima Sevojna o njihovim problemima.\nputBeograd-Sarajevoautoput do SarajevaBeogradSarajevogradnjaPožegaKotromanautoput


Majska skupština na platnu Pavla Simića / Foto Muzej Vojvodine\nZa srpskog vojvodu izabrali su graničarskog pukovnika Stevana Šupljikca, Karlovačku mitropoliju uzdigli su na presto patrijaršije, a mitropolita karlovačkog Josifa Rajačića proglasili srpskim patrijarhaom. Odluke Majske skupštine, oduševljeno su prihvaćene od celog srpskog naroda i postale su temelj političke borbe Srba u Austrijskom carstvu.\nProglašena autonomna oblast obuhvatala je Srem, Vojnu granicu u Sremu, Baranju i Bačku s bečejskim i šajkaškim okruzima (takođe deo Granice) i Banat sa Vojnom granicom i kikindskim okrugom. Austrijska (i ugarska) vlada proglasile su odluke Majske skupštine nezakonitim. Viševekovna težnja krunisana je sedam decenija docnije prisajedinjenjem Kraljevini Srbiji - Srema, Bačke, Baranje i Banata, 25. novembra 1918. godine na Velikoj narodnoj skupštini u Novom Sadu.\nU prvim danima revolucionarnog pokreta 1848. godine, a verujući da se stvara demokratska Ugarska kao zajednica ravnopravnih naroda, Srbi su se našli pod istim zastavama sa Mađarima. Ubrzo je, međutim, došlo do razlaza jer ugarski predstavnici sa Lajošem Košutom na čelu nisu želeli Srbima da garantuju pravo na isticanje sopstvene nacionalnosti kao ni srpskog jezika i ćirilice. Košut je rekao da "pod svetom krunom mađarskom" ne može da prizna nijednu drugu nacionalnost osim - mađarske.\nNa ove revolucionarne dane pre 174 godine podsetio je sinoć predsednik Pokrajinske vlade Igor Mirović, a potom je laureatima uručio najviša priznanja današnje AP Vojvodine.\nPriznanje u oblasti nauke "Milutin Milanković" za 2021. godinu dobio je Momir Mikov, doktor medicinskih nauka, specijalista kliničke farmakologije i profesor Medicinskog fakulteta u Novom Sadu, dok je u oblasti umetnosti nagradu "Pavle Paja Jovanović" dobila glumica Gordana Đurđević Dimić, prvakinja Srpskog narodnog pozorišta i višestruko nagrađivana protagonistkinja brojnih pozorišnih predstava, filmova i televizijskih serija.\nSVEDOČANSTVO I SIMIĆEVO PLATNO\nČUVENU sliku "Srpska narodna skupština 1848. godine" koja predstavlja jedino vizuelno svedočanstvo o tom istorijskom događaju, novosadski umetnik Pavle Simić (1818-1876) naslikao je 1848/1849. Reč je o ulju na platnu dimenzija 88 sa 115,5 centimetara. U središtu Simićeve kompozicije je novoizabrani patrijarh Rajačić koji u levoj ruci drži originalne carske privilegije austrijskog cara Leopolda Prvog. Tim privilegijama bila su zagarantovana prava Srba u Habzburškoj monarhiji. Sa leve patrijarhove strane je nacionalna trobojka, a sa desne su carska i mađarska zastava.\n05. 05. 2022. u 17:03\nMajska skupština Vojvodina Sremski Karlovci


Revolucija interneta: Ovaj alat vam ukazuje koje su vesti lažne!\nNaslov: Revolucija interneta: Ovaj alat vam ukazuje koje su vesti lažne! Čet 20 Nov - 13:30\nOvaj alat tako prati informacije sve do njihovog izvora – dakle, ko je prvi objavio neke informacije, kada i kako su se one raširile društvenim mrežama i internetom, da li se one i dalje šire i kojom brzinom\nOvakve informacije često su problem ne samo za čitatelje, već i za blogere i novinare koji takođe nekad nisu sigurni jesu li neke informacije koje nameravaju da koriste u svojim tekstovima verodostojne ili ne. Kako bi čitateljima i novinarima pomogli u razlikovanju lažnih vesti i glasina od istine, računarsko odeljenje Veleslej fakulteta nedavno je objavio [You must be registered and logged in to see this link.]\nOvaj alat tako prati informacije sve do njihovog izvora – dakle, ko je prvi objavio neke informacije, kada i kako su se one raširile društvenim mrežama i internetom, da li se one i dalje šire i kojom brzinom, ko retvituje i dalje širi tu priču, da li su objavljeni neki demantiji tih informacije i ko su glavni akteri vesti koja se prati.\nTRAILS korisnicima daje na uvid dve važne kategorije pri praćenju informacija – brzinu širenja te vesti i "nivo skepticizma", odnosno verovatnost da ta informacija bude istinita.\nNakon početnih testiranja, ovaj alat se pokazao prilično uspešnim pa se pokazalo da, uprkos nekim prevarama i lažnim informacijama koje su stigle na naslovnice najčitanijih portala i novina, većina lažnih glasina koje su pratili na Tvteru se ne širi brzinom kojom se šire istinite vesti.\nKako prenose na The Daily Beastu, Svetski ekonomski forum kao jedan od izazova za ovu godinu naglasio je upravo veliku brzinu širenja lažnih informacija putem interneta, ali pri tome su napomenuli da je upravo Tviter najbolje mesto na kojem se lažne informacije mogu demantovati.\nImamo 56 korisnika na forumu: 1 Registrovan, 1 Skrivenih i 54 Gosta :: 2 Provajderi\nDanas u 11:27 od Emelie


Osiguran prijenos svih utakmica Mundijala u Rusiji - Prnjavorski informativni portal\nOsiguran prijenos svih utakmica Mundijala u Rusiji\nBy prnjavorski Maj 17, 2018\nSvi ljubitelji fudbala u Bosni i Hercegovini imaće priliku od 14. juna do 15. jula ove godine uživo na BHRT-u pratiti sve mečeve Svjetskog prvenstva koje se igra u Rusiji.\nIako je emitovanje mečeva Mundijala bilo upitno zbog nedostatka finansijskih sredstava, problem je uspješno riješen manje od mjesec dana prije prve utakmice u Rusiji.\n“Mogu potvrditi da smo osigurali prijenose svih utakmica”, rekla je urednica sportskog programa BHRT-a Medina Šehić koja nije mogla govoriti o detaljima načina rješavanja dojučerašnjeg problema finansijske prirode.\nŠehić je istakla da zaposleni na BHRT-a trenutno pripremaju specijalne emisije s gostima koje će biti emitovane uz termine večernjih utakmica.\n“U posljednjem kolu grupne faze, kada se igra više utakmica u istom terminu, na televiziji ćemo emitovati jednu utakmicu uživo, a drugu u snimku odmah nakon nje”, dodala je urednica sportskog programa BHRT-a i kazala da će gledaoci utakmice moći pratiti i na portalu Javnog servisa.\nPodsjetimo, BHRT je u dva navrata pokušao prodati prava na prijenos i prepustiti eventualno nekome drugom da otkupi to pravo, ali bezuspješno. Početna prodajna cijena koju je postavio BHRT je bila 2,3 miliona KM bez PDV-a. Kako nije bilo zainteresovanih , BHRT je tražio pomoć države u iznosu od milion KM.\nTraži da na robiju zajedno sa njim ide i njegova stoka\nLGBT manifestacija u Banjaluci: Jedni slavili Spasovdan, drugi dan borbe protiv homofobije


Papa podržao porodične vrednosti pre glasanja o gejbrakovima – NovostiDana.rs\nPapa podržao porodične vrednosti pre glasanja o gejbrakovima\nVATIKAN – Papa Franja pozvao je danas slovenačke političare da stanu u odbranu porodičnih vrednosti, četiri dana pre referenduma o gej brakovima.\nNe pominjući eksplicitno referendum, papa je grupi slovenačkih hodočasnika rekao da ohrabruje „sve, pogotovu one sa javnom odgovornošću, da podrže porodicu, koja je strukturna referentna tačka za život društva“, prenosi AFP.\nGrađani Slovenije, koji su uglavnom katoličke veroispovesti, izaći će u nedelju na referendum kako bi odlučili da li da primene ili ponište zakon koji dozvoljava gej brakove a koji je parlament usvojio u martu.\nReferendum je raspisan pošto su konzervativci za samo mesec dana prikupili 40.000 potpisa za peticiju kojom se tražilo glasanje o ovom pitanju.\nZakon će biti ukinut ukoliko na referendum izađe 20 odsto birača, a većina se izjasni protiv njega.\nPapa Franja je ublažio stav prema homoseksualcima, ali je uvek nedvosmisleno izražavao protivljenje gej brakovima.


SIPA je juče uhapsila sopstvenog inspektora. Na radnom mjestu u Banjaluci uhapšen je Darko Marčetić, i to zbog sumnje da je zloupotrijebio službeni položaj kako bi štitio švercere sportskih medikamenata i droge. Tužilaštvu BiH predao se i drugoosumnjičeni Adnan Aličić iz Ključa.\nSIPA je po naređenju Tužilaštva pretresla područje Banjaluke, Ključa i Prijedora. Tokom istrage utvrđeno je da je osumnjičeni Darko Marčetić zloupotrijebio pristup policijskim evidencijama kako bi koristio podatke policijskih evidencija za iznuđivanja novca od osumnjičenih lica.\nNakon hapšenja, SIPA je češljala i kompletne objekte i radne prostorije koje su koristili osumnjičeni.\nObojica uhapšenih u toku dana biće predati i ispitani u Tužilaštvu BiH.\nBoris Grubešić, portparol Tužilaštva Bosne i Hercegovine\n"Osumnjičeni će biti predat posebnom tužiocu Posebnog odjeljenja za organizovani kriminal , privredni kriminal i korupciju, koji će ispitati osumnjičenog i nakon toga odlučiti o daljim aktivnostima u predmetu", rekao je Boris Grubešić, portparol Tužilaštva Bosne i Hercegovine.\nDarko Marčetić i Adnan Aničić pali su u akciji Blic, tokom koje SIPA zajedno sa BH-Tužilaštvom prcesuira osumnjičene za zloupotrebu položaja i koruptivne aktivnosti.\nDrugoosumnjičeni Adnan Aničić hapšen je i prošle godine i to u akciji procesuiranja osumnjičenih za organizovani kriminal i nedozvoljeni promet akciznih proizvoda.\nInspektor SIPE u Banjaluci uhapšen zbog korupcije i zloupotrebe položaja\nSuđenje automafiji: Vozilo iz Sarajeva pronađeno u Rusiji


Revija rukometa Pančevačkih osnovaca - SportJunior\nRevija rukometa Pančevačkih osnovaca\n26. decembra 2018. Anđela Stošić\tmini rukomet\nU organizaciji Rukometnog saveza grada Pančeva održana je revija rukometa za osnovce. U „Hali sportova“ igrale su devojčice i dečaci iz svih osnovnih škola sa teritorije Pančeva, a bili su podeljeni u tri uzrasne kategorije.\nUčenici trećeg i četvrtog razreda nadmetali su se u MINI rukometu, dok su stariji osnovci igrali na velikom terenu. Sedam osnovnih škola predstavljene su kroz 26 ekipe, a bilo je oko 300 mladih rukometašica i rukometaša.\nRevija je organizovana u saradnji sa Gradom Pančevom, Sportskim savezom, Savezom za školski sport, Zajednice sudija i kontrolora južnobanatskog okruga, Zajednice delegata južnobanatskog okruga, Rukometnog saveza južnobanatskog okruga, a doprineli su i RK “Dinamo” i Rukometna akademija “Dinamo”.\n← Održan basket festival „Budi košarkaš“\nZimska škola FSS od 10. do 21. januara, novi koncept rada i koordinator Borislav Cvetković, cilj da se definiše srpska škola fudbala →\n13. decembra 2017. Anđela Stošić


SUDUVA U PRVOM, ALI ŠTA ČEKA ZVEZDU U DRUGOM KOLU? Crveno-beli imaju čemu da se nadaju, ali je tu i nekoliko "nagaznih mina"! - Informer\nFudbaleri Crvene zvezde saznali su ovog utorka da će novu sezonu početi gostovanjem Suduvi u Litvaniji u okviru prvog kola kvalifikacija za Ligu šampiona. Ukoliko preskoče prvu prepreku, crveno-bele čeka nešto teži posao\nOve srede u Nionu tačno u podne (12.00) održaće se žreb drugog kola kvalifikacija za Ligu šampiona, a među nosiocima biće i Crvena zvezda (ili Suduva).\nCrveno-beli su imali sreće u prvoj rundi pa su izbegli sudare sa šampionima Mađarske i Rumunije, ali da li ih ista sudbina čeka i u sredu?\nZvezda zna protiv koga može da igra, ali svakog potencijalnog rivala čeka prepreka u prvom kolu, osim Makabija iz Tel Aviva koji startuje direktno iz druge runde. Tu je nekoliko "nagaznih mina", ali i vrlo povoljnih rivala po šampiona Srbije.\nOvako izgleda spisak potencijalnih rivala crveno-belih u drugom kolu:\nLiga šampiona Fudbal sport UEFA FK Crvena zvezda Nion


SANJA VULIĆ UDARILA NA NAJJAČU SILU DO SAD: Evo šta je rekla, DA LI ĆE BITI POSLEDICA – Banjaluka24\nPoslanik SNSD-a u Predstavničkom domu Parlamentarne skupštine BiH Sanja Vulić ocijenila je u izjavi za Srnu da je EU “neuspješan projekat, obična prevara, kao i njena parlamentarna institucija”.\n“Bildaju mišiće na svima, a nesposobni su za sebe”, rekla je Vulićeva.\nOna je dodala da je dokaz licemjerstva EU moćna Turska, kojoj članice Unije ni dan-danas nisu dale status.\nKomentarišući poziv Evropskog parlamenta za uvođenje sankcija srpskom članu Predsjedništva BiH Miloradu Dodiku, ona je napomenula da jedan čovjek ne može ni u čemu biti problem.\n“To što ne mogu ti strani mozgovi `dohakati` inteligenciji Milorada Dodika, niti ga natjerati da se odrekne Republike Srpske i srpstva, posežu za silom, a ne znaju oni šta je srpski inat”, istakla je Vulićeva.\nOna je navela da iz dana u dan evropske i svjetske sile Republiku Srpsku čine sve jačom i moćnijom “nasiljem koje sprovode nad svima nama i Miloradom Dodikom”.\nOTKRIVENA NOVA SUMNJIVA AKTIVNOST ĐAJIĆA: Evo šta je uradio, A KAKO ĆE SE SADA OPRAVDATI


Seminar „Ekonomska diplomatija Ministarstva vanjskih poslova BiH“ održan u MVP BiH\nU Ministarstvu vanjskih poslova BiH 28. novembra 2018. godine, u organizaciji Odsjeka za ekonomsku diplomatiju Sektora za bilateralne odnose Ministarstva vanjskih poslova BiH, održan je seminar „Ekonomska diplomatija Ministarstva vanjskih poslova BiH“. U saradnji sa Agencijom za državnu službu BiH, Vanjskotrgovinskom komorom BiH, Agencijom za unapređenje stranih ulaganja BiH i Ministarstvom vanjske trgovine i ekonomskih odnosa BiH seminar je pripremljen za upoznavanje učesnika - novouposlenih, ali i diplomata u Ministarstvu vanjskih poslova BiH pred odlazak na dužnost u DKP mrežu BiH sa načinom i modelom unapređenja rada u domenu ekonomske diplomatije.\nSeminar je moderirao pomoćnik ministra za bilateralne odnose Ahmet Halilović, koji je uvodnim izlaganjem pozdravio učesnike događaja. Polaznicima seminara se obratio i direktor Agencije za unapređenje stranih investicija BiH (FIPA) Gordan Milinić, koji je istakao kako su osnovni zadaci DKP mreže BiH unapređenje ekonomskih odnosa BiH sa inostranstvom, povećanje izvoza BiH te pronalaženje stranih ulagača za investicije u BiH.\nPredsjednik Vanjskotrgovinske komore BiH (VTK BiH) Nemanja Vasić je istakao da je VTK BiH ove godine uložila oko 500.000 KM u izradu promotivnog materijala - izradu brošura za drvnu, metalnu i prehrambenu industriju i turizam. Ekonomska diplomatija je alat za razvoj novih tržišta i brži ekonomski rast BiH. Ulogu DKP BiH vidi u pronalaženju adekvatnih partnera na tržištu zemlje prijema i nastojanjima da obezbijedi plasman proizvoda iz BiH na stranom tržištu.\nŠefica Odjela za trgovinske odnose sa evropskim integracijama Ministarstva vanjske trgovine i ekonomskih odnosa BiH Zada Muminović je govorila o trgovinskim sporazumima, koje je BiH potpisala sa drugim zemljama i o vanjskotrgovinskoj politici. Na prezentaciji je prikazana mapa trgovinskih sporazuma Evropske unije sa drugim državama svijeta, te je naglašeno da će i BiH morati usvojiti iste te sporazume do priključenja u članstvo u EU. Navela je podatak da BiH ima potpisane trgovinske sporazume sa 42 zemlje svijeta, te je govorila o sporazumu CEFTA i članstvu BiH u ovom sporazumu.\nŠefica Odsjeka za ekonomsku diplomatiju Tanja Milašinović Martinović je prvo govorila o zakonima i propisima kojima se rukovodi ekonomska diplomatija MVP BiH u svom radu a potom je istakla najvažnije aktivnosti i strateške ciljeve Odsjeka za ekonomsku diplomatiju i DKP mreže. Navela je uputstva za procesuiranje upita u mreži DKP BiH te način organizacije promotivnih skupova u zemlji prijema, sa primjerima iz prakse. Istakla je zaključke i analize sa pojedinih skupova, u čijoj organizaciji je učestvovala. Govorila je i o evidentiranim problemima u funkcionisanju sistema ekonomske diplomatije u BiH i konceptu njegovog budućeg razvoja.\nSeminar je od velikog broja polaznika ocijenjen kao vrlo uspješan, te je navedena potreba da se isti seminar ponovo organizuje tokom naredne godine.


Povećanje kapaciteta također je odgovor na cjelogodišnje prodajne rezultate koji upućuju na veliki porast potražnje za modelima Recharge. Udio vozila Recharge u cjelogodišnjoj prodaji za 2020. godinu udvostručio se u odnosu na 2019. godinu.\nDo 2022. godine kapacitet proizvodnje elektrificiranih vozila u Ghentu povećati će se za više od trostruko i zastupati će približno 60 posto cjelokupnog proizvodnog kapaciteta pogona.\nGhent se trenutno priprema na pokretanje proizvodnje drugog, potpuno električnog modela Volvo na osnovu modularne arhitekture za vozila (CMA). Proizvodnja modela trebala bi početi krajem godine. Pogon već proizvodi model XC40 Recharge, prvi potpuno električni automobil kompanije, kao i verziju plug-in hibrida XC40.\n»Naša budućnost jeste električna i korisnici su očigledno veoma zadovoljni našim vozilima Recharge«, rekao je Javier Varela, menadžer oblasti globalnih industrijskih aktivnosti i kvaliteta. »Pogon u Ghentu stvarno utire put našoj globalnoj proizvodnoj mreži u smjeru elektrifikacije serija modela i povećavanja proizvodnog kapaciteta za takve izvedbe.\nDakle, pogon u Ghentu je prva fabrika u globalnoj proizvodnoj mreži Volvo Cars koja je počela sa proizvodnjom potpuno električnih automobila, a kompanija također planira povećanje proizvodnog kapaciteta za električna vozila i u drugim pogonima u svijetu.\nProšlog mjeseca je kompanija Volvo Cars također obavijestila da će sastavljati elektromotore u proizvodnji pogonskih sklopova u gradskom okrugu Skövde u Švedskoj, kao i da do sredine decenije namjerava uspostaviti isključivo internu proizvodnju elektromotora. Kompanija u narednim godinama za ostvarenje tog cilja namjerava uložiti približno 70 miliona eura, a ujedno mnogo ulaže i u vlastiti interni dizajn i razvoj električnih motora za sljedeću generaciju Volvo Cars.


Dačićev ironičan odgovor na vulgarni ispad Edija Rame o velikoj Albaniji na samitu u Poznanju\nMinistar spoljnih poslova Srbije Ivica Dačić reagovao je na vulgarnu izjavu albanskog premijera Edija Rame na samitu u Poznanju.\nKosovski premijer postepeno se približava opoziciji u Tirani, što ide naruku i Nemcima i Amerikancima koji su nezadovoljni Edijem Ramom. Haradinaj sada koristi neslogu sa Ramom kako bi imao podršku Zapada u unutrašnjem političkom pozicioniranju naspram Tačija.\nAlbanski premijer Edi Rama načinio je prvi korak ka rešavanju političke krize u toj zemlji, pozivajući, javno upućenim pismom, opozicionog lidera Ljuljzima Bašu na dijalog, prenosi portal „A1on“.\nU Albaniji su sve izraženije sumnje da postoji tajni dogovor između premijera Edija Rame i lidera opozicione Demokratske partije Ljuljzima Baše o rešavanju krize.\nPremijer Albanije Edi Rama rekao je da niko na samitu u Berlinu nije zatražio od kosovskog premijera Ramuša Haradinaja da suspenduje takse, prenosi prištinski list „Koha“.\nSpremaju li Amerikanci novu ulogu Tirani u kosovskoj krizi\nUmesto očekivane platforme za rešenje političke krize u Albaniji, državni sekretar Amerike u Tirani je više razgovarao o tome kako nastaviti dijalog Beograda i Prištine.\nRama „preživeo“ dimne bombe, zakazana nova drama\nTeško da će u Albaniji biti dijaloga vlasti i opozicije. Protesti će biti sve jači i mogli bi da eskaliraju.\nRamin plan: „Šengenski“ model ne samo za Kosovo, već i za Makedoniju i Crnu Goru\nAlbanski premijer Edi Rama se založio za primenu „Šengenskog modela“ i sa Severnom Makedonijom i drugim zemljama Zapadnog Balkana, a ne samo sa Kosovom, prenosi portal „A1on.mk“.\nEdi Rama: Ovo je najkraća izjava u mom životu\nAlbanski premijer Edi Rama, dan nakon preuzimanja dužnosti ministra spoljnih poslova, izjavio je da tu dužnost prepušta Gentu Čakaju, Albancu s Kosova, čije je postavljenje na ministarsku poziciju ranije odbio da potpiše predsednik države Iljir Meta.\nRama kao Cipras: I premijer, i šef diplomatije\nPosle spora sa predsednikom Albanije Iljirom Metom oko imenovanja Genta Čakaja, Albanca s Kosova, za ministra spoljnih poslova, albanski premijer Edi Rama je, po uzoru na grčkog premijera Aleksisa Ciprasa, preuzeo i tu funkciju.\nPremijer Albanije Edi Rama najavio je da će granica sa Kosovom, po principima preuzetim iz Šengena, biti otvorena na proleće, piše prištinska Koha onlajn.\nRama u procepu: Korekcija granica sa Srbijom ljulja albansku vladu\nAlbanski premijer Edi Rama ponovo je kritikovao predsednika Iljira Metu jer odbija da potpiše imenovanje Genta Čakaja za ministra spoljnih poslova Albanije.\nOtvorene granice između Srbije i Republike Srpske i Crne Gore nama Srbima nikad ne bi bile dozvoljene, a kada bismo to uradili na svoju ruku, imali bismo sigurno probleme, kaže Stevica Deđanski.


TS: PODMIĆIVANJE SAOBRAĆAJNE POLICIJE NAJIZRAŽENIJE U SRBIJI, ALBANIJI I BiH\nPodmićivanje saobraćajne policije najizraženije je u Srbiji, Albaniji i Bosni i Hercegovini, rečeno je danas u Transparentnosti Srbija (TS) na predstavljanju Globalnog barometra korupcije.\nKako je rekao programski direktor TS Nemanja Nenadić, oko trećina građana Srbije i Albanije koja je imala kontakt sa saobraćajnom policijom dala je mito, dok u Bosni i Hercegovini podmićivanja ima najviše, ali je tamo i najviše saobraćajne kontrole.\nU regionu najveći problem sa davanjem mita u zdravstvu je u Albaniji, Rumuniji i Mađarskoj, dok je Srbija na nivou proseka regiona (14 odsto). Niski stepen korupcije u zdravstvu imaju Slovenija i Turska (dva i tri odsto), s tim što javno zdravstvo u Sloveniji koristi 75 odsto građana, dok u Turskoj samo 25 odsto.\nIzvršna direktorka TS Bojana Medenica kazala je da je u Srbiji 22 odsto ljudi podmitilo nekog službenika javnog sektora, dok je prosek u širem regionu Balkana 18 odsto. Ta vrsta korupcije bila je najzastupljenija u Albaniji (34 odsto), Rumuniji (29 odsto), Bosni i Hercegovini (27 odsto), dok je u Mađarskoj 22 odsto.\n“Korupcija u obrazovanju, koja je u Srbiji ispod proseka u regionu, ozbiljno je zastupljena u nekim zemljama. Slučajeve podmićivanja najčešće su prijavljivali građani Turske, Rumunije i Albanije”, rekla je Medenica.\nIzvršna direktorka TS Bojana Medenica kazala je da je istraživanje pokazalo da čak trećina građana ne prijavljuje korupciju jer strahuju od posledice.\n“Da stvar bude gora, mnogi, 38 odsto njih, misli da prijavljivanje korupcije nije društveno prihvatljivo”, rekla je Medenica i dodala da u Srbiji devet odsto građana navodi da ne zna gde da prijavi korupciju.\nNenadić se osvrnuo i na izveštaj Evropske komisije o napretku Srbije u delu koji se odnosi na borbu protiv korupcije i rekao da je dobro da je EK ove godine primetila i uvrstila u izveštaj probleme javnih preduzeća, kao i da je nedovoljno razvijen nezavisni nadzor za utvrđivanje nepravilnosti u vezi sa radom državnih firmi, kao i kod javno-privatnih i strateških partnerstva.\nKao posebno važan nalaz EK on je naveo problem “zamagljene razlike između državnih i partijskih aktivnosti javnih funkcionera tokom izborne kampanje”.\nNedadić je dodao i da EU kritikuje to što se u suzbijanju korupcije ne koriste sistemske finansijske istrage i da izražava zabrinutost zbog toga što političari često komentarišu istrage i sudske odluke o korupciji, kao i zbog “curenja” informacija o istragama u medije.


09.06.2011 u 17:00\nEU: Ostaje slobodan vizni režim za Zapadni Balkan\nBRISEL – Evropska komisija je u polugodišnjem izveštaju o sprovođenju slobodnog viznog režima Evropske unije za zemlje Zapadnog Balkana ocenila da je „važno što većina putnika iz tih zemalja dolazi u dobroj veri”, dok samo mali broj lica, i to u preko 80 slučajeva Romi i etnički Albanci, zloupotrebljava tu povlasticu i neosnovano traži azil. „Lažni azilanti” mahom dolaze u Nemačku, Švedsku, Belgiju...\n26.05.2011 u 09:05\nĐelić: Bezvizni režim tokom leta siguran\nBEOGRAD - Potpredsednik Vlade Srbije Božidar Đelić izjavio je danas da nema nikakvog rizika da će tokom leta za građane Srbije ponovo biti uveden vizni režim, ali da će predstojeća letnja sezona biti ključna za opstanak u sistemu belog šengena. Đelić je za Radio televiziju Srbije (RTS) rekao da će Srbija nastaviti da sprovodi mere koje treba da doprinesu da se broj zahteva za azil i građana...\nSuspenzija viza od šest ili devet meseci\nEvropska unija će privremeno uvesti vize nekoj državi u slučaju da priliv lažnih azilanata ili ilegalnih imigranata iz te zemlje u šengenskom području poraste za 50 odsto za šest meseci, navedeno je u predlogu Evropske komisije za uvođenje mehanizma za ubrzanje procedure za suspenziju vizne liberalizacije. Do suspenzije vizne liberalizacije može da dođe i u slučaju da, u šestomesečnom periodu, za...\n23.05.2011 u 15:00\nEU ne planira ukidanje „belog šengena”\nBRISEL – Evropska unija planira da uvede mehanizam koji će omogućiti da u vanrednim situacijama vizni režim bude ponovo uveden ubrzanom procedurom, ali to nikako ne znači da će Srbija i Makedonija biti skinute sa bele liste za vize, rekao je danas portparol Evropske komisije Martin Grabjec. „Pojedini napisi koji su se s tim u vezi pojavili u nekim medijima potpuno su netačni”, rekao je...\n18.05.2011 u 19:00\nĐelić: Problem azilanata će biti rešen\nVlada neće dozvoliti da ni na koji način bude ugrožena vizna liberalizacija, rekao je juče Božidar Đelić, potpredsednik vlade zadužen za evrointegracije, na javnom slušanju o „azilantima i izazovu koji nose migracije” u srpskom parlamentu. Đelić je naveo da su već preduzete mere, kao što je stroža kontrola na granicama, što je smanjilo broj zahteva za azil u zapadnoevropske zemlje za 35 odsto....\n17.05.2011 u 14:00\nAselborn: Status kandidata uz jasnu volju za hapšenje Mladića\nPotencijalna kriza sa suspenzijom vizne liberalizacije sa Srbijom biće izbegnuta i narednih dana će biti ispunjeni svi postavljeni kriterijumi Evropske unije, izjavio je juče šef srpske diplomatije Vuk Jeremić, a prenosi Tanjug.\n25.02.2011 u 22:00\nDeset ministarstava čuva „beli šengen”\nPosle rasprave ministara Evropske unije Božidar Đelić, potpredsednik Vlade Srbije zadužen za evropske integracije, kaže da nikakva odluka o suspenziji „belog šengena” nije na vidiku. Međutim, on veruje da će francusko-holandska inicijativa dovesti, pri kraju godine, do promene u regulativi koja se odnosi na „beli šengen”, a koja će značiti da jedan broj članica na šengenskom prostoru ima...\nEU sutra o suspenziji „belog šengena”\nOd našeg stalnog dopisnika Brisel – Ministri unutrašnjih poslova i pravosuđa država Evropske unije razmotriće sutra u Briselu poseban mehanizam za nadgledanje sprovođenja vizne liberalizacije na Balkanu. Oni će sutra imati i prvu raspravu o predlogu Holandije i Francuske o izmeni procedure za privremenu suspenziju vizne liberalizacije. Suspenzija preti pre svega Srbiji i Makedoniji zbog povećanog...\n11.02.2011 u 21:59\nSrbiji preti „crni šengen”?\nBrisel – Zbog naglog porasta broja građana sa pasošima Srbije, koji zahtevaju azil u državama Evropske unije, bezvizni režim putovanja mogao bi da bude suspendovan u junu, saznaje „Politika” iz diplomatskih izvora u Briselu. Mogućnost privremene suspenzije bezviznog režima za građane Srbije i Makedonije biće razmatrana 24. februara na redovnom...\nSrbi traže ukidanje britanskih viza\nGodinu dana nakon što su građanima Srbije ukinute vize za zemlje šengenskog prostora, emigracija u Velikoj Britaniji pokrenula je akciju za ukidanje viza za ulazak na „ostrvo”. U novembru prošle godine članovi „Srpskog siti kluba” održali su prezentaciju o srpskoj zajednici u Donjem domu britanskog parlamenta, a svoje članove podstakli da pišu poslanicima zahtev kako bi ukinuli vize za srpske...


Buš dobio honorar od 100.000 dolara\nBivši predsednik SAD Džordž Buš mladji dobio je honorar od 100.000 dolara da bi govorio na jednom dobrotvornom skupu ratnih veterana u Hjustonu 2012. godine, potvrđeno je mreži En-Bi-Si (NBC).\nGodinu dana ranije, Bušova supruga Lora dobila je 50.000 dolara da bi pozdravila učesnike skupa iste grupe veterana, prenela je američka TV-mreža, koja navodi da organizacija “Pomoć heroju” pomaže veteranima, ranjenim u Iraku i Avganistanu.\nPredsedavajući tog udruženja Robert Klark rekao je da je prisustvo bivšeg predsednika SAD na njihovom skupu “pomoglo da se prikupe značajno veća sredstva” za dobrotvorne svrhe.\nU godini kada je Buš govorio aktivistima, prihod je iznosio gotovo 2,5 miliona dolara, a već sledeće godine prihod je prepolovljen, naveo je predsednik udruženja veterana.\n“Njegovo (Bušovo) prisustvo pozdravili su i veterani i oni koji podržavaju našu organizaciju”, rekao je Klark.\nNBC nije dobio reakciju od portparola Džordža Buša, koji je u dva mandata bio predsednik SAD, od 2000. do 2008. godine, ali su toj stanici u kancelarijama bivših predsednika Bila Klintona i Džimija Kartera rekli da njih dvojica nikada nisu naplaćivali honorare kada su govorili na skupovima veterana.


Prve ljubavi, poljupci, seks... - Moj pedijatar\nPrve ljubavi, poljupci, seks…\nPrva ljubav ili prva veza posebno je razdoblje u životu svakog tinejdžera, od kojeg mnogo toga zavisi.\nKada se adolescenti zaljube, to je zaista nešto posebno, tvrde psiholozi.\nNove okolnosti, situacija u kojoj se tinejdžeri nisu ranije nalazili, veliki emocionalni ulog… sve to prvu tinejdžersku ljubav čini jako važnom, pa roditelji imaju težak zadatak da je “prežive” i da sa svojom decom ostanu u dobrim odnosima.\nZa roditelje je saznanje da se njihova devojčica ljubila sa dečkom uglavnom veliki šok i često neadekvatno reaguju.\nPsiholozi savetuju da ukoliko “uhvatite dete na delu” kako se ljubi sa svojom simpatijom, uljudno kažite “izvinjavam se”, a razgovor ostavite za kasnije. Iako će u vama verovatno biti prava bura, sasvim je normalno da tinejdžere zanimaju ljubav, seks i odnosi sa suprotnim polom.\nDeca danas sve ranije ulaze u pubertet, pa psiholozi kažu da je 13. godina “granica” kada deca počnu da pokazuju interes za telesno izražavanje ljubavi.\nAli kako roditelji to da “prežive”, sačuvaju prisebnost i daju prave savete, posebno ukoliko im se izbor njihovog deteta ne dopada? Stručnjaci savetuju da se uzdržite od vike i da pokažete zainteresovanost za “ljubavni” život vašeg deteta.\nNe sme da bude “zabranjenih tema”, pa se potrudite da stvorite atmosferu u kojoj se dete neće plašiti da vas pita sve što ga zanima.\nNeki stručnjaci tvrde da se zaljubljeni tinejdžeri ponašaju kao hirovite trudnice, pa je mnogo važnije da sa detetom sačuvate dobar odnos nego da insistirate na tome da vas bez pogovora slušaju.\nTakođe, nemojte da se brinete ukolio vaše dete prvu vezu smatra sudbinskom ili ako se zaljubljuje svakog dana. Najbitnije je da pokažete interesovanje i da o tome razgovarate kao o najvažnijoj stvari, jer za tinejdžere ona to i jeste.\nŠto se tiče seksa, adolescencija kod neke dece dovodi do prave eksplozije seksualnosti, koja često nema mnogo veze sa ljubavlju.\nAko tinejdžera zateknete kako mastrurbira, čita porno časopise ili gleda erotski film, nemojte burno reagovati. Budite spremni na razgovor, pokažite detetu da može da se osloni na vas za bilo koji savet ili nedoumicu. Seks ne sme da bude tabu, jer je to jedini način da naučite vaše dete da se zaštiti.\nZašto je važno da pustite tinejdžere da se oblače kako žele?\nIzazovi na aplikaciji Tik tok koju deca masovno koriste opasni po život\nMoje dete je napunio punih 8 meseci. vec tri nedelje se budi oko 2. 3 uvece i nece da spava....\nPulsiranje u stomaku\nImam 15 godina. U poslednje vreme mi pulsira u stomaku, radio sam ultrazvuk abdomena i aorta mi je...\nDojenje i Ab\nPostovani, imam inace hronicni cistitits. . . i bude mi uvek sterilna urinokultura ali bez ab ne prolazi. . ....\n11 pitanja i odgovora… Grčevi kod beba (infantilne kolike) se mogu javiti bilo kada…\nDete koje vas najviše… Potpuno je prirodno da se porodice svađaju i da imaju…


2001/09/17 21:15 Prednosti I nedostaci nove Vlade Mete\nMON, 17 SEP 2001 21:15:11 GMT\nPrednosti I nedostaci nove Vlade Mete\nNikome u Tirani, a mo�da ni u drugim glavnim gradovima koji se interesuju za razvoje u Albaniji I regionu jugoisto�ne Evrope, nije palo na pamet da �e predsednik SAD Bush 13. septembra, na vrhuncu njegovog predsedni�kog anga�ovanja u suo�avanju sa tragedijom izazvanom teroristi�kim atentatima protiv Amerike, poslati pozdravni telegram premijeru male dr�ave od tri miliona stanovnika, povodom njegovog reizbora. S one strane kredibiliteta koji najsna�niji predsednik sveta pru�a premijeru Meti izra�avanjem �elje za zajedni�kim radom, izgleda da je na ovaj donekle neuobi�ajen Bushov korak prema albanskom premijeru imala svoj uticaj dosada�nja uloga I politika Mete u dva pravca. Prvo, u o�uvanju stabilnosti I institucionalnom obuzdavanju ekstremisti�kih akata politi�kog nasilja u zemlji I drugo, u odlu�nom distanciranju I osudi ekstremizma albanskih naoru�anih grupa u Makedoniji.\nNije slu�ajno �to je predsednik nove albanske Vlade, svestan motiva ove zna�ajne podr�ke koju dobija od strane me�unarodne zajednice, u Programu svoje nove Vlade koju je izneo pred parlamentom 10. septembra posvetio upravo pravcima I orijentacijama koje imaju za cilj ja�anje uloge Albanije kao faktora stabilnosti na nemirnom Balkanskom Poluostrvu.\nTra�e�i glas poverenja od poslanika, premijer Meta je sa�eo glavni cilj svog Programa u ambiciji da Albanija u svim sektorima zatvori poglavlje preduge tranzicije I da njegov mandat postane nova faza politi�kog razvoja. U Programu je navedena serija politi�kih, institucionalnih I ekonomskih prioriteta. Ali, u analizi liste prioriteta mo�e se izvr�iti jasna podela, koji od njih ima pogodnije uslove za realizaciju, a koji su te�e ostvarivi. Ako bi se klasifikovala velika polja u koja oni spadaju, mo�e se re�i da prioriteti politi�kog I institucionalnog karaktera predstavljaju prednosti nove Vlade. Tu se mogu uvrstiti prioriteti koji se ti�u integracija Albanije u EU I konkretnije, potpisivanje Sporazuma o stabilizaciji I asocijaciji za koju je upaljeno zeleno svetlo na Samitu EU u Geteburgu juna ove godine, na pragu parlamentarnih izbora u Albaniji iz kojih je proiza�la I nova Vlada Mete. Tako�e, I reforme u javnoj administraciji I rat protiv organizovanog kriminala, ilegalne trgovine I korupcije, izgledaju kao tereni gde je Vlada Mete stekla neku vrstu iskustva u pro�lom vladinom mandatu I gde postoji jasna saradnja sa me�unarodnim institucijama na tom polju.\nMe�utim, pre svega se kao jedna od najve�ih vrednosti nove vlade Mete mo�e odvojiti njena spoljna politika, gde �e po prvi put u �itavoj istoriji albanske dr�ave taj resor voditi jedna �ena - Arta Dade. �injenica je da je premijer Meta uspeo da obezbedi �iroku me�unarodnu podr�ku za njegovu odlu�nu prozapadnu politiku u regionu I usku saradnju sa susedima. Posebno jasan stav I podr�ka suverenitetu I integritetu Makedonije I osuda ekstremisti�ke delatnosti Nacionalne oslobodila�ke vojske (NOV) tokom �estomese�nog konflikta ove godine u Makedoniji, dali su albanskom premijeru reputaciju moderiranog I realisti�nog politi�ara u diplomatskim krugovima.\nNjegovim novim Programom, on je ne samo potvrdio nastavljanje dosada�njeg kursa prijateljskih odnosa sa zemljama regiona, ve� je u ve�oj meri nego u njegovom prethodnom programu istakao distanciranje Albanije od nacionalisti�kih platformi I odbijanja parelanizma I nacionalisti�kih emocija. U svetlu aktuelnih doga�aja u Makedoniji I uloge albanskog faktora na Kosovu, u dolini Pre�eva I �ire, jedan takav programski akcenat posebno dobija na te�ini. To obezbe�uje me�unarodnu podr�ku premijeru, ali sa sobom nosi I potrebu pla�anja odre�ene politi�ke cene zbog njegovog imid�a me�u Albancima na Kosovu, Makedoniji ili u dolini Pre�eva, koji bi naravno �eleli patriotskije boje u Programu nove Vlade u Tirani.\nNedostaci programa nove Vlade Mete izgleda da ostaju u ekonomskoj sferi. I tu je Meta predstavio ambiciozne projekte, po�ev od re�avanja hroni�nog problema krize elektri�ne energije, koja se ose�a ve� sada u letnjim mesecima, posredstvom liberalizacije tr�i�ta, zatim razvoja finansijskih tr�i�ta posredstvom funkcionisanja berze, konstantnog rasta zapo�ljavanja, zadr�avanje inflacije pod kontrolom, razvoja turisti�kih zona pobolj�anjem infrastrukture, ekonomskog razvoja siroma�nih severoisto�nih zona, pa sve do velikih projekata kao �to je zavr�etak Koridora osam Zapad - Istok, autoputa Sever - Jug, izgradnja puta Dra� - Kuks itd. Me�utim, finansijski izvori nove Vlade I Albanije su veoma skromni za realizaciju �ak I polovine tih projekata iz novog Programa. Oni �e zavisiti od drugih faktora, kao �to su Pakt stabilnosti, EU, me�unarodne finasijske institucije itd. Dakle, ne zavise od albanske Vlade I to predstavlja njen nedostatak.\nNova Vlada je dobila poverenje u parlamentu od 140 mesta, ali samo od poslanika partija koje sa�injavaju vladinu koaliciju pod vo�stvom Socijalisti�ke partije. Najve�i deo poslanika opozicije koju vodi Demokratska partija biv�eg predsednika Berishe, jo� se nije pojavio u salu novog parlamenta I nisu polo�ili zakletvu. Samo jedna opoziciona partija, Nova demokratska partija, koja je proiza�la kao tre�a partija iz parlamentarnih izbora od 24. juna I koju vodi biv�i potpredsednik Demokratske partije Genc Polo, u�estvuje u radu parlamenta, ali ni njeni poslanici nisu dali poverenje Vladi. Premijer shvata da je uspe�noj Vladi potrebna saradnja opozicije I u njegovom govoru pred parlamentom on je uputio direktan poziv opoziciji da rade zajedno I istakao spremnost da se ostave pro�losti sve stare polemike.\nJo� jedna slaba ta�ka nove Vlade Mete izgleda da je sam njen sastav. Predose�aju�i tu slabost, premijer je ne slu�ajno izjavio da je od ve�eg zna�aja Program nego Vlada. Struktura Vlade se sastoji od 22 ministra, od kojih su pet njih dr�avni ministri bez resora. Ne samo od strane opozicije, ve� I iz redova socijalisti�kih poslanika bilo je kritika na ra�un toga, odnosno zbog toga �to je bio izabran put pove�anja broja ministara u cilju re�avanja politi�kih ravnote�a izme�u partija u vladinoj koaliciji. To se smatra kao trenutno re�enje I nije mali broj ovda�njih analiti�ara koji predvi�aju da �e Meta u bliskoj budu�nosti izvr�iti rekompoziciju Vlade.\nNova Vlada Albanije I njen 32-�nji premijer izgleda da su se kladili na uspehe iz prvog mandata I na podr�ku me�unarodnog faktora. To nije malo za zemlju kao �to je Albanija, koja bivaju�i jedina komunisti�ka zemlja u Isto�noj Evropi, gde dva puta uzastopno dobija poverenje Vlada iste boje I koja se nada da je uistinu krenula putem prevazila�enje njene potresne tranzicije tokom deset godina postkomunizma.


Tematska vođenja u Narodnom muzeju - SlovoPres\nSlovoPres 12/09/2018 Tematska vođenja u Narodnom muzeju2018-09-12T06:22:29+01:00 Vesti Nema komentara\nČetvrtkom od 18 časova tematska vođenja u Narodnom muzeju\nU okviru stalne postavke Narodnog muzeja, od septembra posetioci mogu uživati i u tematskim vođenjima četvrtkom od 18 časova. Posetiocima će na ovaj način biti pružena mogućnost da prilikom posete muzeju neposredno od muzejskih stručnjaka saznaju nešto više o pojedinim segmentima stalne postavke, fenomenima i pojavama iz prošlosti o kojima svedoče odabrani eksponati iz bogatog fonda Narodnog muzeja. Svakog četvrtka će kustosi Narodnog muzeja i gostujući predavači izborom zanimljivih tema i na ovaj način upotpuniti mogućnosti različitih povoda za muzejsku posetu.\nTokom septembra posetioci će takođe imati priliku da prisustvuju tematskom vođenju kustoskinje Zbirke strane umetnosti Jelene Dergenc, koja će 20. septembra zainteresovanima predstaviti izbor ove prestižne zbirke koji je našao mesto na stalnoj postavci, a poslednjeg četvrtka, 27. septembra, u okviru antičke postavke dr Mirjana Glumac će održati vođenje na temu „Grad mrtvih u svetu živih – sahranjivanje na Kosmaju u doba Rimljana“.\nčetvrtkom, tematska vođenja, u Narodnom muzeju\n57. Oktobarski salon – Čudo kakofonije »


Vesti Autor:Beta07. mar. 202121:19\nPredsednik Pravnog saveta Narodne stranke, advokat Vladimir Gajić tvrdi da je rukovodilac poligrafa u Ministarstvu unutrašnjih poslova, rođeni brat šefa kabineta predsednika Aleksandra Vučića.\nPovodom navoda iznetih na konferenciji za novinare u subotu da su „ispitani o prisluškivanju Vučića pali na poligrafu“, Gajić je rekao da se vlast ponaša kao da je poligraf „neko jevanđelje na osnovu kojeg se utvrđuje šta je istina a šta nije“.\n„Poznato je i inače da se vrše teške zloupotrebe sa poligrafom, jer poligraf nije dokazno sredstvo“, rekao je Gajić za televiziju NovaS.\nGajić je kazao i da je Vučić prikazivanjem fotografija „osakaćenih“ tela za koja je osumnjičena grupa Veljka Belivuka, prekršio Ustav Srbije, jer „ne postoji nijedna stvar koju je kao predsednik saopštio, a da je u domenu njegovih nadležnosti“.\n„Prekršio je i pretpostavku nevinosti svih osumnjičenih u postupku protiv grupe Veljka Belivuka. Jedina osoba koja je po zakonu ovlašćena da eventualno saopštava javnosti saznanja ili dokaze koja u postoje u ovom trenutku je tužilac koji vodi predmet i tužilaštvo. Nijedna druga osoba, nijedan drugi funkcioner nije ovlašćen po zakonu da bilo kakva obaveštenja daje javnosti“, naveo je on.\nAdvokat je rekao da svaki iole bolji poznavalac Zakonika o krivičnom postupku zna da „policija podnosi krivičnu prijavu kada na osnovu svoje istrage zaključi da postoje osnovi sumnje da je neko počinio krivično delo“, a da nema krivične prijave zbog afere „prisluškivanje“ i da nema krivične prijave zbog atentata na predsednika države.\nAleksandar VučićNarodna strankapoligrafVeljko BelivukVladimir Gajić\npre 22 min 9


Direktor Tesle Ilon Mask odazvao se pozivu izvršnog direktora nemačkog proizvođača automobila Folksfagena Herberta Disa da se obrati rukovodiocima u ovoj kompaniji, a sve sa ciljem da podstakne brži prelazak na električna vozila.\nDirektora Tesle ovo nije sprečilo da se obrati rukovodiocima konkurenstke auto-kompanije, a iskoristio je i priliku da pohvali Folksfagen upravo jer je u pitanju njegov najveći konkurent ali i “ikona”.\nZašto je Tesla uspešnija od rivala?\nU postu na LinkedInu, Dis je dodao da je doveo Maska kao “gosta iznenađenja”, kako bi pokazao da je Folksfagenu potrebno brže donošenje odluka i mnogo manje birokratije kako bi napravio istorijsku transformaciju.\nDis je povodom otvaranja Tesle u Nemačkoj nešto ranije rekao da će to primorati lokalnu industriju da pojača svoj posao.\nTesla je najavio skoro otvaranje fabrike čija je vrednost skoro 7 milijardi dolara, a na rad u ovoj fabrici pozvao je radnike iz Slovenije.\nfolksfagen/herbert dies/Ilon Mask/nemacka/nikola tesla


NACIONALNI SOS BROJ ZA ŽENE SA ISKUSTVOM NASILjA JE 0800-222-033\nMinistar za rad, zapošljavanje, boračka i socijalna pitanja Zoran Đorđević je prisustvovao svečanom pokretanju šestog nacionalnog SOS broja za žene sa iskustvom nasilja.\nMinistar Đorđević je tom prilikom izjavio da iza tog SOS broja stoji Republika Srbija, kao i da su svih osam osoba koje odgovaraju na pozive žena sa iskustvom nasilja obučene i licencirane, kako bi dale najbolju moguću podršku i savete žrtvama nasilja.\n„Inteligentna nacionalna SOS linija učiće iz svakodnevnevnih dešavanja i tako će unapređivati svoj rad, da bi pružala najbolju podršku i savet, kao odgovor onima koji se javljaju. Linija će raditi 24 sata svih 365 dana u godini i verujem da će zaposleni uspeti da odgovore na sve ono što ih ovde očekuje“, rekao je ministar Đorđević.\nMinistar Đorđević je napomenuo i da će se svi razgovori na SOS liniji snimati, zbog sprečavanja bilo koje vrste zloupotrebe, zbog evidencije, ali i da bi se pratio rad zaposlenih, koji svoj posao moraju da obavljaju odgovorno. On je istakao i da će se SOS linija finansirati iz budžeta Grada Beograda i delom iz Ministarstva.\n„Verujem da ćemo moći, nakon izmene Zakona o socijalnoj zaštiti, direktno da finansiramo SOS liniju. Cilj je da ovakvi i slični projekti, budu finansirani od strane države i da imaju mogućnost dobijanja više novca, koji bi iskoristili za unapređenje njihovog rada“, rekao je ministar Đorđević i istakao da i država i društvo moraju da rade zajedno da se problem nasilja iskoreni, a najbolji put ka tome su razgovor, dijalog i obrazovanje.\nPomoćnik ministra Đorđevića, Suzana Mišić, zadužena za vođenje i upravljanje sektora za brigu o porodici i socijalnoj zaštitu rekla je da broj SOS linije 0800222003 nije samo kol centar i da je namenjen svim građanima Republike Srbije.\n„Prilikom poziva procenjuju se kapaciteti, snage i rizici za osobu koja zove, uspostavlja se sistem podrške, koji traje sve dok je žrtvi nasilja potrebna, odnosno osobe koje pozivaju dobijaju punu podršku države, do zatvaranja postupka i izlaska iz krizne situacije u kojoj se žrtva nalazi. SOS broj je i preventiva, jer svako ko počini nasilje, mora da zna da izlazimo na teren istog trenutka kada primimo poziv i da se čitav postupak procesuira“ rekla je pomoćnica ministra Mišić.\nDržavna sekretarka, Stana Božović istakla je da je politika Vlade Srbije nulta tolerancija prema nasilju i svakom obliku diskriminancije, kao i da je otvaranje ovog telefona, jedna od najvažnijih komponenti Istanbulske konvencije i Konvencije Saveta Evrope, konvencije za sprečavanje nasilja i borbe protiv nasilja, konvencije koja je u Srbiji stupila na snagu u avgustu 2014. godine.


Kurc: Austrija razmatra i vojnu pomoć Makedoniji za južnu granicu\nSebastijan Kurc sa makedonskim minitrom vanjskih poslova Nikolom Poposkim\nAustrijski ministar vanjskih poslova Sebastijan Kurc odao je priznanje Makedoniji za pristup u rješavanju migrantske krize i otvorio mogućnost da Austrija i vojno pomogne u zaštiti makedonske južne granice prema Grčkoj.\nU intervjuu makedonskoj državnoj agenciji MIA, Kurc je rekao da je za rješavanje migrantske krize neophodno da Evropa ponovo uspostavi kontrolu nad svojim spoljnim granicama, dodajući da su tek pred njom izazovi integracije izbjeglica koje je primila i rješavanje bezbjednosnih rizika.\nMakedonija, istakao je šef austrijske diplomatije, daje sve od sebe da zaštiti granicu sa Grčkom sa ciljem da reguliše priliv migranata i Austrija visoko cijeni te napore i spremna je da pomogne uključujući i vojnom podrškom.\n"Mi ćemo učiniti sve što možemo da pomognemo makedonskoj vladi u ovoj vanrednoj situaciji. Zato je Austrija poslala 20 policajaca", rekao je Kurc i dodao da austrijsko ministarstvo odbrane trenutno procjenjuje mogunćosti da Makedoniji uputi i vojnu pomoć.\nKako napominje MIA, Austrija, jedna od vodećih srednjoevropskih zemalja, pokrenula je pitanje bezbjednosti evropskih granica i pozvala Grčku da izbjeglicama koje stižu u tu zemlju više ne daje dozvolu da nastave put ka sjevernoj Evropi.\nPortal Politico juče je preneo da je Austrija predložila uspostavljanje vojno-civilne misije EU na Balkanu kao pomoć zemljama tog regiona u suočavanju sa izbjegličkom krizom.\nPozivajući se na sadržaj dokumenta pripremljenog za predstojeći vanredni samit EU o izbjegličkoj krizi, u koji je imao uvid, Politico navodi da je EU odbacila tu ideju.


Banja Luka /I Davor Dragičević dobio poziv na saslušanje u Tužilaštvo / Radio Sarajevo\n12. 10. 2018. u 10:47:00 Radiosarajevo.ba\nKako se navodi, poziv je upućen "svjedoku radi saslušanja u istrazi", a u Tužilaštvu se mora pojaviti sljedećeg petka, 19. oktobra u 11 sati.\nU pozivu stoji i da ga pozivaju "radi davanja izjave u krivičnom predmetu protiv osumnjičenog Gajić Srđana, zbog krivičnog djela ugrožavanje sigurnosti".\n"Ukoliko se ne odazovete ovom pozivu niti svoj izostanak opravdate sud Vam može izreći novčanu kaznu u iznosu od 5.000 KM ili narediti Vaše prinudno dovođenje", stoji u pozivu koji je na Facebook postavio Davor Dragičević.\n"Policajci su postupili po zaprimljenoj prijavi oštećenog da mu je nepoznata osoba na portalu medija uputila poruku prijetećeg i uznemirujućeg sadržaja, što je izazvalo osjećaj subjektivne ugroženosti za život i tijelo", saopćeno je tada iz policije.\n"Ma to je trebalo sve pobiti onako na skupu, a Davora Dragičevića ću ja lično ubiti iz snajpera dosadio je i Bogu i narodu. Sieg Heil."\nTagovi: Davor Dragičević Okružno tužilaštvo Banja Luka saslušanje\n200 / Davor Dragičević: Neću više vikati ni pravda ni bilo šta\nPočela sjednica / Teške teme pred članovima SDA: O Radončiću, PIC-u, respiratorima, Sar...


Smijenjeni direktor i Uprava Doma zdravlja u Sarajevu\nDavud Muminović 17.08.2011 17:23\nSARAJEVO - Vlada Kantona Sarajevo na današnjoj je sjednici smijenila Slobodana Trninića, dugogodišnjeg direktora Javne ustanove Dom zdravlja Kantona Sarajevo, kao i članove Nadzornog i Upravnog odbora ove javne ustanove.\nČelnici Vlade su istakli da je smjena menadžmenta i Uprave samo prvi korak u rješavanju nagomilanih problema u ovom javnom preduzeću.\n"Aposolutni prioriteti su da zaposlenima u ovoj ustanovi budu isplaćene plate i Domu zdravlja deblokiran račun. Naći ćemo rješenje za ove promjene i radnicima će u vrlo skoro vrijeme biti isplaćene zaslužene plate", kazao je Zlatko Vuković, ministar zdravstva Kantona Sarajevo, koji se jučer izvinio radnicima zbog kašnjenja plata.\nVuković je kazao da je Vlada imenovala vršioce dužnosti Upravnog i Nadzornog odbora JU Dom zdravlja, koji će uskoro izabrati novog direktora. U Vladi jučer nisu otkrili na koji način će riješiti blokadu računa niti precizirali kada će radnicima biti isplaćene plate.\nRačun JU Dom zdravlja KS blokiran je na osnovu pravosnažne sudske presude, a zbog neizmirenih računa za laboratorijski potrošni materijal iz 2002. godine u iznosu od 1,2 miliona KM koji je ova ustanova dužna kompaniji "Bayer". Zbog blokade računa više od 2.000 radnika nije primilo julsku platu.\nSmijenjeni upravni odbori Kolegium artistikuma, Historijskog muzeja, Sartra i Kamernog teatra 55\n"Blokada računa je samo vrh ledenog brijega nezakonitosti u ovom preduzeću. Mi ćemo formirati komisiju koja će utvrditi tačno stanje koje smo zatekli u ovom preduzeću, ali sada je prioritet isplata plate ljudima", kazao je Vuković.\nIz Sindikata JU Dom zdravlja pozdravili su odluku Vlade KS o smjeni direktora i menadžmenta ove ustanove.\n"Naš menadžment nije sposoban da vodi ovu ustanovu. Mi to odavno govorimo jer već godinama tonemo u dugovima. Nadam se da ćemo uspješno sarađivati s novim nadzornim i upravnim odborom", kazao je Basam Kudejmati, čelnik Sindikata ove zdravstvene ustanove.\nOn je istakao da će se članovi Sindikata, nove upravljačke strukture Doma zdravlja i Ministarstva zdravlja već danas sastati i početi rješavati probleme u vom preduzeću.\n"Smijenjeni direktor je bio na čelu ove ustanove cijelih devet godina. Nadam se da će se sada i sudska vlast pozabaviti poslovanjem u ovoj ustanovi jer smo odavno ukazivali na nezakonitosti", kazao je Kudejmati.\nSlobodana Trninića, smijenjenog direktora JU Dom zdravlja, danas nismo uspjeli kontaktirati.\nApsolutni prioriteti su da zaposlenima u ovoj ustanovi budu isplaćene plate i Domu zdravlja deblokiran račun, rekao Vuković\nVlada je na današnjoj sjednici smijenila upravne odbore Kolegium artistikuma, Historijskog muzeja, Sartra i Kamernog teatra 55. Kao razlog smjena navedeno je da nisu dostavili finansijske izvještaje poslovanja ovih kulturnih ustanova.\nVlada KS je za dekana Arhitektonskog fakulteta u Sarajevu imenovala Radu Čahtarević.\n"Prihvatili smo informaciju o stanju bezbjednosti u KS u prvih šest mejseci. Čestitali smo MUP-u na uspješnim akcijama u borbi protiv narkomanije. Iskazana je zabrinutost zbog povećanja broja saobraćajnih nesreća, te smo podržali MUP u nabavci opreme, posebno radara, da bi se smanjili udesi", kazao je Fikret Musić, predsjednik Vlade KS.\nU minskom polju stradalo stado ovaca\nU Gradskom parku posađene nove ukrasne sadnice


06.10.2020. 20:04 > 22:27\nCrno-beli su porazom otvorili takmičenje u Evropi, izgubili su i na startu Evrokupa, ali su igrom protiv Italijana pokazali da nema nikakve krize na startu sezone i da će biti i te kako konkurentni.\nNakon neizvesnog prvog poluvremena, presudan je bio treći kvartal u kom je Rašon Tomas ubacio sam 16 poena, a briljirao je i Kodi Miler-Mekintajer.\nOd starta igrala se veoma čvrsta utakmica, nije se puno trčalo ali je bilo jako sa postavljenim odbranama koje su i jedna i druga ekipa pokušale da razbiju šutevima. Najpre je to pošlo za rukom Partizanu koji je poenterski bolje otvorio utakmicu, ali je isto tako finiš prvog kvartala pripao Veneciji te nijedan tim nije imao prednost na prvoj pauzi.\nNakon trojke Markusa Pejdža je na tri i po minuta do kraja prve četvrtine Partizan imao prednost od sedam poena, ujedno najveću u ovom periodu utakmice, ali se ona brzo istopila pošto je do kraja deonice domaći tim uspeo da postigne još samo pet poena.\nOgnjen Jaramaz je bio prilično razigran od starta i već je za par minuta igre uspeo da postigne sedam poena, dok su u meč italijanski tim vratili i te kako raspoloženi Majkl Bramos i Džeremi Čapel.\nMinimalna promena uloga viđena je u drugom periodu kada je nešto ofanzivniju igru inicirao italijanski tim i umalo se ozbiljnije odlepio, serijom od pet vezanih poena je počela Venecija deonicu, a nalet je najpre zaustavio Erik Mika, a onda i Stefan Janković, da bi Kodi Miler-Mekintajer doneo preokret Partizanu.\nSerijom od šest uzastopnih poena su crno-beli odgovorili rivalu na niz od pet, a onda je ponovo igrana košarkaška klackalica u dvorani "Ranko Žeravica" na Novom Beogradu. U jednom momentu su Italijani ponovo stigli do plus pet, ali je uspeo Partizan i to da istopi i sa minusom od jednog poena ode na odmor.\nJaramaz je nastavio da šutira i ubrzo postao dvocifren, a sa njim i Kodi Miler-Mekintajer koji je bio najbolji akter drugog kvartala i do pauze je već sakupio deset poena, dok se na drugoj strani razigrao Mičel Vat i počeo da pravi probleme Šćepanovičevom sastavu.\nTreća četvrtina bila je potpuno u znaku Rašona Tomasa. Na pola trećeg perioda gosti su imali samo devet poena, tada su napravili crno-beli seriju od sedam vezanih poena i poveli sa 60:52 što je bilo izuzetno bitno jer Partizan nije uspevao da se odlepi do tog momenta.\nIsključivo je trojkama pokušavala da se vrati Venecija, u par napada je po nekoliko puta nakon ofanzivnih skokova šutirala - ali nije ništa. Pogotovo je insistirao Bramos na šutu izvan linije 6,75, međutim bez velikog uspeha.\nTomas je briljirao nakon pauze na poluvremenu, posle prva dva perioda u kojima je imao svega tri poena, samo u trećoj četvrtini postigao je neverovatnih 16! Bitan trenutak bila je nesportska greška Kazarina, ruku na srce nenamerna. Kodi Miler-Mekintajer je izbio loptu rivalima, Kazarin pokušao da je dohvati i fudbalskim žargonom pokosio je Amerikanca.\nMiler-Mekintajer je pogodio bacanje, a zatim i na isteku napada za maksimalnih 15 razlike koje su u tim momentima lomile italijanski tim.\nI posle jednog takvog kvartala, nije bilo puno posla za Partizan u poslednjem da stigne do pobede. U završnih deset minuta su crno-beli bili na bezbednoj udaljenosti od Italijana, uglavnom na dvadesetak poena razlike, te su impresivno došli do prve pobede u Evrokupu i sezoni uopšte.\nVeć pomenuti Tomas je bio najbolji u Partizanu sa 22 poena, dok je fenomenalni Kodi Miler-Mekintajer koji je diktirao tempo ubacio 18 poena. Jedan poen manje postigao je Ognjen Jaramaz, dok je isto toliko imao na drugoj strani najraspoloženiji Mičel Vat.\nMada su izabranici Vlada Šćepanovića odlično kontrolisali većinu meča protiv Huventuda, sa par loših poteza u finišu utakmice dopustili su španskom timu da takmičenje u Evrokupu otvori trijumfom.\nVenecija je sa druge strane priredila iznenađenje i porazila Uniks Kazanj sa 85:78, a potom ostvarila još jednu pobedu u domaćem šampionatu i sada je italijanski tim u seriji od tri trijumfa u nizu.\nItalijansko prvenstvo počelo je krajem avgusta i Venecija je odigrala dosad šest utakmica, a četiri puta bila je pobednik.\nSa druge strane, Partizan je loše počeo i takmičenje u regionalnom takmičenju pošto je kao veliki favorit kod kuće izgubio od Borca.\n- Prve utakmice u Evrokupu i ABA ligi su nam pokazale gde se trenutno nalazimo i koji pravac moramo da zauzmemo u budućnosti. Venecija je dobra ekipa, puna iskusnih i kvalitentnih igrača koji već neko vreme igraju zajedno. U prvom kolu su pobedili Uniks i tako potvrdili da će biti ozbiljan pretedent na visok plasman u Evrokupu. Sa druge strane, mi moramo da odigramo mnogo bolje nego u Badaloni i protiv Borca da bismo zabeleili pobedu, kazao je Šćepanović uoči ovog duela.


Otvoren konkurs NUNS-a za “Nagradu za istraživačko novinarstvo 2019” | NDNV\nOtvoren konkurs NUNS-a za “Nagradu za istraživačko novinarstvo 2019”\nNagrada se dodeljuje u tri kategorije: elektronski, štampani i onlajn mediji\nNezavisno udruženje novinara Srbije (NUNS) raspisalo je konkurs za Nagradu za istraživačko novinarstvo, koju već četrnaestu godinu za redom dodeljuje uz podršku Ambasade SAD.\nKonkurs za nagradu za istraživačko novinarstvo Nezavisnog udruženja novinara Srbije otvoren je za sve novinare ili grupe novinara koji su autori radova koji su objavljeni u medijima u Srbiji od 1. aprila 2018. do 5. marta 2019. godine.\nKrajnji rok za prijavu na konkurs je 07. mart 2019. godine, saopštio je NUNS.\nNagrada se dodeljuje u tri kategorije: elektronski (radio i televizija), štampani i onlajn mediji.\nNagrada se dodeljuje za istraživačke novinarske radove, koji se bave temama od velike važnosti za građane teritorije na kojoj se medij distribuira, emituje ili koristi, otkrivaju i dokazuju nepoznate činjenice do kojih su novinari došli sopstvenim radom.\nTri nominovana rada u svakoj kategoriji biće objavljena na sajtu NUNS-a, a pobednici će biti proglašeni na samoj svečanosti dodele nagrada. Pobednici u sve tri kategorije biće nagrađeni sa po 100 hiljada dinara.\nNUNS će objaviti koji radovi su nominovani najmanje nedelju dana pre svečane dodele nagrada koja će se organizovati povodom Dana slobode medija 3. maja.\nKompletno uputstvo za podnošenje prijava, kao i prijavni formulari dostupni su na sajtu Nezavisnog udruženja novinara Srbije.\nOtvorena prijava za grantove Birn-a za profesionalno izveštavanje o nasilju nad ženama\nPoziv za mlade novinare i novinarke na seminar “Mediji i činjenice o genocidu u Srebrenici”\nNDNV širi svoj tim i traži pojačanje na poziciji koordinatora(ke) za podršku medijskim projektima


Španske priče na kratkom i dugom metru - LookerWeekly.com magazin\nNovi onlajn filmski ciklus Instituta Servantes „Od kratkometražnog do dugometražnog (i obrnuto)“ predstaviće četiri zanimljive ličnosti savremene španske kinematografije! Od 6. do 30. aprila na Vimeo kanalu instituta biće besplatno prikazano čak osam ostvarenja u saradnji sa Filmskim festivalom u Alkali de Enares, ALSINE.\nKarijera Aleksa Montoje obuhvata veliki broj kratkometražnih filmova koji su doživeli neverovatan uspeh, bez sumnje i zbog inspirativnih scenarija i impresivne naracije. Film „Lukas“, koji otvara ciklus 6. aprila predstavlja pravu potvrdu toga. Glavni junak je srednjoškolac koji po svaku cenu želi da impresionira jednu devojku, a njegova velika ideja jeste da kupi motor. Odlučuje da bude model fotografu kog je upoznao u teretani. Međutim, stvari nisu uvek tako lepe kako nam se čine na početku. Već 9. aprila za gledanje će dostupna biti „Skupština“, Montojin prvi dugometražni film, zanimljiva adaptaciju dramskog dela „Ljudi“. Nastanak skupštinskih grupa posle političkih pokreta nakon 2011. godine, poslužio je autorima da na komičan način prikažu proces odlučivanja i sposobnost dijaloga između različitih ljudi.


Vulin poručio američkom ambasadoru: Ne tražite na silu da se Srbi opredijele - BIGportal.ba\nVulin je naveo da je Srbija od 2000. do 2012. godine bila zemlja po mjeri Hila – okrenuta samo Zapadu, pred vratima NATO pakta, bez inicijative za rješavanje pitanja Kosova i Metohije, bez želje i volje da brani Republiku Srpsku, sa ostacima vojske i rasprodatom privredom, saopšteno je iz MUP-a Srbije.\n– Za vjernost onima koji su nas bombardovali, Srbija je nagrađena proglašavanjem nezavisnosti takozvanog Kosova, masovnim izručenjima Haškom tribunalu, umanjenjem nadležnosti Republici Srpskoj, pljačkaškom privatizacijom, nezaposlenošću, bijedom i socijalnom nepravdom – istakao je Vulin, reagujući na Hilove navode da u životu moraju biti pravljeni izbori i da je ovo takav trenutak, a da za Srbiju postoji samo jedan put – Zapad i EU.\n– Arogancija ambasadora SAD nas podsjeća da je Hil bio izvršilac politike sankcija, silovanja i bombardovanja i Republike Srpske i Srbije. I on u tome ne vidi problem ni krivicu – rekao je Vulin.\n– A ako je kriterijum za opredjeljenje Srbije ko nas je ubijao, a ko nije, ko je priznao takozvano Kosovo, a ko nije, bojim se da gospodin Hil ne bi imao šta da kaže u svoju odbranu. Ne tražite na silu da se Srbi opredijele, možete biti povrijeđeni našim izborom – naveo je Vulin.